title: Julie Wilhelmine Hagen-Schwarz

text: Kotimaahansa Hagen-Schwarz palasi vuonna 1854. Hän oli tuolloin jo saavuttanut mainetta taidemaailmassa ja osallistunut Euroopassa moniin näyttelyihin. Pian tämän jälkeen hän solmi avioliiton astronomi Ludvig Schwarzin kanssa, joka johti paikallista observatorioita. Häämatka suuntautui Siperian eteläosiin, missä hänen miehensä oli mukana Venäjän maantieteellisen seuran palveluksessa. Matkalla etsittiin mineraaleja ja tehtiin alueesta karttoja. Hagen-Schwarz piirsi matkalla kaiken mielenkiintoisen.


title: Julie Wilhelmine Hagen-Schwarz

text: Vuonna 1858 Hagen-Schwarz nimitettiin Pietarin taideakatemian ensimmäiseksi naisjäseneksi. Tämän jälkeen hän oleskeli paljon Pietarissa, osallistuen moniin näyttelyihin. Uransa aikana hän teki yli 700 muotokuvaa.


title: Nina Berberova

text: Nina Nikolajevna Bereberova (; 26. heinäkuuta 1901 Pietari, Venäjän keisarikunta – 26. syyskuuta 1993 Philadelphia, Pennsylvania, Yhdysvallat) oli venäläissyntyinen yhdysvaltalainen kirjailija, toimittaja ja kirjallisuuden professori, joka kirjoitti niin romaaneja, novelleja kuin myös elämäkertoja.


title: Nina Berberova

text: Nina Berberova syntyi Pietarissa vuonna 1901. Hänen isänsä oli armenialainen ja äitinsä venäläinen.


title: Nina Berberova

text: Berberova opiskeli jonkun aikaa Rostovin yliopistossa ja osallistui kaupungin kirjallisuus- ja taidekuohuntaan. Hän kuitenkin jätti vuonna 1922 yliopiston yhdessä runoilija Vladislav Hodasevitšin kanssa. He matkustivat ympäri Eurooppaa Maksim Gorkin seurueessa ja asettuivat vuonna 1925 Pariisiin.


title: Nina Berberova

text: Pariisissa Berberova aloitti 15 vuotta kestäneen yhteistyön venäjänkielisen "Poslednije Novosti" -sanomalehden kanssa. Hän kirjotti lehteen muun muassa kirja-, teatteri- ja elokuva-arvioita sekä novelleja ja uutisia. Berberova toimitti myös vuonna 1926 kirjallisuuslehteä "Novy Dom" ja toimi kirjallisuustoimittajana "Russkaja Myslissä".


title: Nina Berberova

text: Berberova kirjoitti Euroopan-aikanaan romaaneja ja novelleja, muun muassa romaanit "Posledneje i pervoje" (1929) ja "Povelitelnitsa" (1932). Suosiota hän sai kuitenkin novelleillaan. Hänen tarinoita julkaistiin vuosina 1928–1940 "Poslednije Novosti" nimikkeellä ”Bijankurskije prazdniki”. Berberova kirjoitti myös runoja ja elämäkertoja. Vuonna 1937 ilmestynyt Pjotr Tšaikovski -elämäkerta "Tšaikovski – yksinäisen ihmisen tarina" herätti kohua, sillä se käsitteli avoimesti säveltäjän homoseksuaalisuutta.


title: Nina Berberova

text: Berberova muutti Yhdysvaltoihin vuonna 1950 ja sai myöhemmin myös Yhdysvaltain kansallisuuden. Hän työskenteli kielten opettajana ja Voice of America -radioaseman kuuluttajana. Sitten Berberova alkoi vuonna 1958 tehdä yliopistouraa. Ensin hän toimi 1958–1963 Yalen yliopiston luennoitsijana ja sitten 1963–1971 Princetonin yliopiston kirjallisuuden professorina.


title: Nina Berberova

text: Berberovan omaelämäkerta "Kursivointi minun" ilmestyi vuonna 1969. Hän oli kirjoittanut sitä vuosina 1960–1965, ja se sai tunnustusta muun muassa eläväisistä henkilökuvauksista. Kirjassa tulivat esille muun muassa Anna Ahmatova, Aleksandr Blok, Vladimir Nabokov, Maksim Gorki ja Fjodor Sologub.


title: Nina Berberova

text: Berberovan 1930-luvulla kirjoittamat pienoisrmaanit ja novellit ovat saaneet uutta huomiota 1900-luvun lopussa, kun ranskalaisen kustantamon Actes Sudin johtaja Hubert Nyssen löysi ne vuonna 1985. Sen jälkeen hänen useita teoksiaan on käännetty, ja hänen kirjojensa purevaa kieltä on verrattu Ivan Turgeneviin ja Anton Tšehoviin.


title: Nina Berberova

text: Berberova oli runoilija Vladislav Hodasevitšin kumppani 1930-luvulle asti, mutta he eivät menneet naimisiin. Berberova oli kahdesti naimisissa, mutta molemmat liitoista päättyivät eroon. Vuonna 1937 hän meni naimisiin toimittaja Nikolai Makejevin kanssa ja 1950-luvulla muusikko George Kochevitskyn kanssa.


title: Nina Berberova

text: Berberova kuoli 92-vuotiaana philadelphialaisessa hoitokodissa kaatumisen aiheuttamiin komplikaatioihin.


title: Iris Fontbona

text: Iris Fontbona (s. 1943) on chileläinen yritysjohtaja, kaivos- ja panimomiljardööri. Hän on edesmenneen chileläisen liikemiehen Andrónico Luksićin (1926-2005) leski (2. vaimo). Suuri osa Luksicin perustaman Luksić-yritysryhmän varallisuudesta siirtyi tämän jälkeen Fontbonan ja hänen lapsiensa hallintaan. Yhdysvaltalainen talousjulkaisu Forbes arvioi maaliskuussa 2018 Fontbonan ja hänen perheensä omistusten arvoksi 16,3 miljardia dollaria.


title: Iris Fontbona

text: Fontbonan perhe hallitsee muun muassa kaivosjätti Antofagasta Plc:ta. Monialapörssiyritys Quiñencon kautta he hallitsevat muun muassa liikepankki Banco de Chileä, pakkauksia ja metalliprofiileja valmistavaa Madecoa, juoma- ja elintarvikevalmistaja CCU:ta (Compañía de las Cervecerías Unidas) ja Etelä-Amerikan suurimpiin lukeutuvaa CSAV-varustamoa (Compañía Sudamericana de Vapores). Vaikka suurin osa omistuksista liittyy liiketoimintaan Etelä-Amerikassa, perheen omistuksiin kuuluu myös lomakiinteistöjä Kroatiassa.


title: Iris Fontbona

text: Fontbona on leski. Hänellä on kolme lasta. Heistä Jean-Paul Luksić johtaa Antofagastaa hallituksen puheenjohtajana ja Paola sekä María Gabriela ovat isänsä mukaan nimetyn hyväntekeväisyyssäätiön johdossa. Edesmenneellä miehellä oli lisäksi kaksi poikaa ensimmäisestä avioliitostaan. Heistä Andronico Luksić Craig toimii Luksic-ryhmän rahoitussektorilla. Hänen veljensä Guillermo menehtyi vuonna 2013.


title: Rebecca Kadaga

text: Rebecca Alitwala Kadaga (s. 24. toukokuuta 1956 Kamuli) on ugandalainen poliitikko. Hänestä tuli 19. toukokuuta 2011 Ugandan parlamentin ensimmäinen naispuolinen puhemies. Tätä ennen hän oli toiminut jo vuosikymmenen ajan varapuhemiehenä. Kadaga on varsinaiselta ammatiltaan juristi. Hän on muun muassa edistänyt naisten oikeuksia avioliitoissa ja osallistunut tyttöjen ympärileikkausten lopettamiseen tähdänneeseen kampanjaan.


title: Rebecca Kadaga

text: Kadaga on George Wilson Madalin ja Eve Kadagan tytär.


title: Maxien maailma

text: Maxien maailma on yhdysvaltalainen piirrossarja. Ohjelman tuottivat DIC Entertainment, Hasbro, Claster Television & Saban Entertainment, ja sitä esitettiin 32 jakson verran Yhdysvalloissa 14. syyskuuta – 1. joulukuuta 1987.


title: Maxien maailma

text: Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksestä vastasi Golden Voice Oy.


title: Kuka kertoisi minulle

text:
”Kuka kertoisi minulle” on Henrik Otto Donnerin säveltämä laulu Aulikki Oksasen runoon. Se sävellettiin Timo Bergholmin elokuvaan "Punahilkka" (1968), jossa sen laulaa Pepe Willberg Blues Section -yhtyeen säestämänä.
Ensimmäinen julkaistu levytys kappaleesta on single, jonka B-puolella on Kaj Chydeniuksen Aulikki Oksasen runoon säveltämä "Sinua, sinua rakastan" elokuvasta "Asfalttilampaat" (1968). Arvellaan, että single on tehty "Asfalttilampaiden" markkinoimiseksi.


title: Kuka kertoisi minulle

text: Laulu julkaistiin singlenä myös Otto Donnerin itsensä laulamana vuonna 1968, joidenkin tietojen mukaan Willbergin levy-yhtiösopimusten takia. Sen B-puolella on elokuvassa "Ruusujen aika" (1969) soinut kappale ”Pääskytorni”, jonka Donner myös laulaa.


title: Kuka kertoisi minulle

text: Pepe Willberg levytti laulun ”Kuka kertoisi minulle” uudelleen Pepe & Paradise -yhtyeen esikoisalbumille "Niin vähän on aikaa" (1972), jonka kaikki sävellykset ja sovitukset ovat Otto Donnerin. Tämä versio lienee laulun tunnetuin levytys runsaan radiosoiton takia.


title: Kuka kertoisi minulle

text: Laulun sävel, sanat, pianosäestys ja soinnutus on julkaistu "Suuren toivelaulukirjan" osassa 12 sivuilla 182–183.


title: Nonna Mordjukova

text: Nonna Viktorovna Mordjukova (; s. 25. marraskuuta 1925 Kostjantynivka, Ukrainan SNT, Neuvostoliitto – 6. heinäkuuta 2008 Moskova, Venäjä) oli venäläinen näyttelijä, joka teki pitkän uran elokuva-alalla. Hänen keskeisimmät elokuvansa tehtiin Neuvostoliiton aikana, mutta hän teki vielä muutamia rooleja maan hajoamisen jälkeen.


title: Nonna Mordjukova

text: Nojabrina Mordjukova syntyi Kostjantynivkassa, ja hänen vanhempansa olivat Viktor ja Irina Mordjukova. Hän sai nimensä Nojabrina synnyinkuukaudestaan marraskuusta. Hänen kutsumanimensä Nonna oli puolestaan deminutiivi Nojabrinasta.


title: Nonna Mordjukova

text: Mordjukova eli lapsuutensa paikkakunnalla, jossa hänen äitinsä työskenteli kolhoosin puheenjohtajana. Siellä hän vietti myös toisen maailmansodan aikaisen saksalaisvaltauksen.


title: Nonna Mordjukova

text: Mordjukova haaveili jo nuorena urasta näyttelijänä, ja hän opiskeli 1945–1950 valtiollisessa elokuvainstituutissa. Opiskeluaikana hän teki elokuvadebyyttinsä Sergei Gerasimovin elokuvassa "Nuori kaarti" (1948). Mordjukova esitti siinä pääroolia. Hänestä tuli elokuvan myötä tunnettu kansan keskudessa, ja hän sai siitä Stalin-palkinnon.


title: Nonna Mordjukova

text: Mordjukovalla oli pieni roli Vsevolod Pudovkinin elokuvassa "Kotiinpaluu", mutta todellisen läpimurtonsa hän teki vuonna 1956 ensi-iltansa saaneessa Mihail Šveitserin elokuvassa "Tšužaja rodnja". Hänelle alettiin tämän jälkeen tarjota säännöllisesti päärooleja.


title: Nonna Mordjukova

text: Nikita Hruštšovin sanouduttua vuonna 1956 irti Stalinin henkilökultissa elokuvateollisuuskin vapautui hieman. Mordjukovaa tämä auttoi siinä mielessä, että hän pystyi valitsemaan monipuolisempia rooleja. Budimir Metalnikov kirjoitti suoraan Mordjukovalle elokuvan "Prostaja istorija" (1960). Siinä hän oli jälleen maaseutunainen, mutta rooliin sijoittui draaman lisäksi komediaa. "Predsedatel" (1964) oli puolestaan poliittisesti rohkea elokuva, sillä siinä hän näytteli oman maatilan omistaneen maanviljelijän vaimoa, jolla oli lapsi saksalaisen sotilaan kanssa.


title: Nonna Mordjukova

text: Aleksandr Askoldov kirjoitti elokuvan "Komissaari" (1967) Mordjukovalle. Se kiellettiin kuitenkin 20 vuodeksi, ja Askoldov sai sen tekemisestä erilaisia tuomioita. Se julkaistiin lopulta perestroikan ja glasnostin aikana, jolloin se keräsi kansainvälistä suosiota. Elokuva palkittiin muun muassa hopeisella karhulla Berliinin elokuvajuhlilla.


title: Nonna Mordjukova

text: Mordjukova näytteli 1960-luvulla myös historiallisissa elokuvissa. Hänen elokuviinsa kuuluvat muun muassa Konstantin Voinovin "Naimapuuhat" (1965). Mordjukovan parhaiten menestyneimpiin elokuviin kuuluu komedia "Briljanttikäsi" (1968). Leonid Gadai oli erikoistunut komedioihinsa, ja Mordjukov esiintyi myös hänen vuoden 1977 elokuvassaan "Inkognito iz Peterburga". Toinen komediaohjaaja, Eldar Rjazanov puolestaan otti hänet päärooliin elokuvaansa "Asema kahdelle" (1983).


title: Nonna Mordjukova

text: Neuvostoliiton kaatumisen jälkeen Mordjukovan ura alkoi jo hiipua. Viimeisten 15 elinvuotensa aikan ahän näytteli vain kolmessa elokuvassa. Vuonna 1999 ensi-iltansa saanut "Mama" oli hänen viimeinen elokuvansa. Hän jäi eläkkeelle tämän jälkeen, mutta hän kirjoitti vielä muistelmansa.


title: Nonna Mordjukova

text: Mordjukova eli viimeiset vuotensa valtion hankkimassa moskovalaisessa asunnossa.


title: Verkkoimpedanssi

text: Verkkoimpedanssi tarkoittaa sähköverkossa ilmenevää impedanssia. Teollisuuslaitoksen mittakaavassa verkkoimpedanssissa tapahtuu muutoksia, jotka johtuvat mm. verkon laitteiden ja johtimien välisistä sähkömagneettisesta vuorovaikutuksista. Vuorovaikutukset aiheuttavat muutoksia johtimien virrantiheydessä ja indusoivat toisiin johtimiin ns. vuotovirtoja. Puolestaan verkon solmupisteiden impedanssi on riippuvainen lähtevien ja saapuvien johtimien impedanssin yhteensopivuudesta. Häviöiden pienentämiseksi on käytettävä niin kutsuttua impedanssisovitusta.  Oleellisena osana verkkoimpedanssia on muistaa, että myös maadoitukset ovat osa verkkoa. Maadoitusten impedanssit vaikuttavat oleellisesti koko verkon elektromagneettisiin häiriöihin.


title: Verkkoimpedanssi

text: Verkkoimpedanssin kannalta oleellinen ilmiö on virranahto. Virranahtoa tapahtuu vaihtovirtapiireissä ja se ilmenee tarkasteltaessa tunkeutumissyvyyttä johtimissa vaihtovirran taajuutta nostettaessa. Tarkastelussa huomataan johtimen tehollisen pinta-alan pienenevän taajuuden kasvaessa. Johtimen tehollista pinta-alaa tarkasteltaessa huomataan tehollisen pinta-alan asettuvan sitä lähemmäs johtimen pintaa, mitä korkeammaksi taajuutta nostetaan. Tämä tarkoittaa, että taajuuden kasvaessa korkeaksi, johtimen keskiosassa kulkee aina vain vähemmän virtaa verrattuna johtimen pintaan.


title: Verkkoimpedanssi

text: Virranahdon yleinen kaava on:'


Verkkoimpedanssi


title: Verkkoimpedanssi

text: Taajuuden ollessa alle 1/ρϵ kaava voidaan esittää yksinkertaisemmassa muodossa:


title: Verkkoimpedanssi

text: ρ = aineen resistiivisyys


title: Verkkoimpedanssi

text: f = taajuus


title: Verkkoimpedanssi

text: µ = aineen permeabiliteetti


title: Verkkoimpedanssi

text: µ = tyhjiön permeabiliteetti


title: Verkkoimpedanssi

text: ϵ = aineen permittiivisyys


title: Verkkoimpedanssi

text: ϵ = tyhjiön permittiivisyys


title: Verkkoimpedanssi

text: Kaavasta voidaan laskea esimerkiksi, että 50 Hz taajuudella kuparin tunkeutumissyvyydeksi saadaan 9,22 mm.


title: Verkkoimpedanssi

text: Virranahto aiheutuu, kun vaihtovirran jännitteen muutos luo johtimeen muuttuvan magneettikentän. Tämän magneettikentän muutos saa edelleen aikaan sähkökentän, joka vastustaa virran kulkua.  Virran kulkua rajoittava sähkökenttä on sitä vahvempi, mitä lähempänä johtimen ydintä ollaan. Taajuutta kasvatettaessa virran kulkua vastustava sähkökenttä vahvistuu, jonka seurauksena johtimen keskiosan lähellä virrankulku vähenee ja tehollinen pinta-ala siirtyy lähemmäs johtimen pintaa.


title: Verkkoimpedanssi

text: Verkkoimpedanssin näkökulmasta virranahto otetaan huomioon mm. jakeluverkon suunnittelussa.  Tämä ilmenee, kun jakeluverkon jokainen vaihe jaetaan kahteen tai useampaan johtimeen. Tällainen menettelytapa tehdään, koska johtimen poikkipinta-alan kasvaessa tarpeeksi suureksi johtimen keskiosassa ei enää kulje virtaa. Jakamalla vaihe useampaan osaan voidaan sama virta kuljettaa pienemmällä poikkipinta-alalla, koska johtimen keskelle ei jää virratonta aluetta.


title: Verkkoimpedanssi

text: Sähköjohtimessa kulkee virta joka aiheuttaa johtimen ympärille muuttuvan magneettikentän ja induktanssia vaihtovirralla. Tästä syystä johtimet yleensä liitetään yhteen siten, että virta menee toiseen suuntaan, paluuvirta vastakkaiseen ja johtimet kierretään toistensa ympäri. Meno- ja paluujohtimien kiertäminen toisiinsa vähentää huomattavasti induktiivista häiriökytkeytymistä, sillä häiriövirrat ovat vastakkaisissa vaiheissa ja ne kumoavat toisensa. Vaihtovirran taajuuden nostaminen aiheuttaa virranahtoa, jonka takia virtaa kulkee enemmän johtimen reunoilla ja meno- ja paluujohtimen tapauksessa virta pakkaanttuu johtimien sisäreunoille. Tätä kutsutaan läheisyysvaikutukseksi. Läheisyysvaikutus tarkoittaa sitä, että vastakkaisiin suuntiin kulkevien vaihtovirtojen muuttuvat magneettikentät synnyttävät pyörrevirtoja, jotka aiheuttavat virrantiheyden jakautumisen epätasaisesti johtimessa.


title: Verkkoimpedanssi

text: Impedanssin sovittaminen on käytäntö suunnitella sähköisen kuorman tuloimpedanssin tai vastaavan signaalilähteen lähtöimpedanssin tehonsiirron maksimoimiseksi tai signaalin heijastumisen minimoimiseksi kuormituksesta. Jos kyseessä on kompleksinen lähdeimpedanssi Z ja kuormitusimpedanssi Z, suurin tehonsiirto saavutetaan kun


title: Verkkoimpedanssi

text: missä tähti ilmaisee muuttujan kompleksikonjugaatin ja Z siirtolinjan ominaista impedanssia, minimi heijastus saavutetaan kun


title: Verkkoimpedanssi

text: Impedanssisovituksen ollessa huono se aiheuttaa heijastuksen. Jos voimansiirtojohtimen molemmissa päissä on heijastus, se johtaa suurempaan taajuudesta riippuvaan tehohäviöön. Siirtolinjan pituuden ollessa pitkä verrattuna signaalin aallonpituuteen, on impedanssien linjan kummassakin päässä vastattava siirtolinjan ominaisimpedanssia, jotta estetään signaalin heijastuminen linjojen päissä. Ominaisimpedanssi voidaan laskea kaavasta:


title: Verkkoimpedanssi

text: Missä L on kelan induktanssi ja C on kondensaattorin kapasitanssi.


title: Verkkoimpedanssi

text: Maalla tarkoitetaan sähköisissä piireissä usein pieni-impedanssista johtavaa yhteyttä, joka toimii virtojen paluureittinä ja se mielletään usein vain piirin paluujohtimeksi. Siirtoverkoissa ei käytetä maadoitusta, koska siinä käytetään kolmivaihejärjestelmää. Maadoitukset kytketään usein samaan potentiaaliin häiriöiden välttämiseksi. Tällä ei kuitenkaan aina ole vaikutusta häiriöiden syntyyn. Maadoitusta asennettaessa on oltava tarkka, jotta vuotovirtoja lähellä oleviin rakenteisiin ei muodostu. Maadoitus on hyvin suuri häiriöiden välittäjä ja sen mitoituksessa on huomioitava EMC:n lisäksi mm. sähköturvallisuusmääräykset. Maadoitus levittää häiriöitä muihin laitteisiin. Häiriöitä syntyy sitä enemmän, mitä useamman piirin paluujohtimena se toimii. Maadoituksesta aiheutuvia EMC häiriöitä voidaan vähentää käyttämällä riittävän pieni-impedanssisia maadoitusjohtoja tai käyttämällä useita maadoituspisteitä. Esimerkiksi automaatio- ja sähkönjakeluverkot voidaan maadoittaa omiin maadoituspisteisiinsä.


title: Kadri Mälk

text: Kadri Mälk (s. 27. tammikuuta 1958 Tallinna) on virolainen kuvataiteilija ja korumuotoilija. Hän on erikoistunut jalokiviin.


title: Kadri Mälk

text: Mälk aloitti taideopintonsa Tarton taidekoulussa josta valmistui vuonna 1977. Hän jatkoi opintojaan Viron taideakatemiassa, josta valmistui vuonna 1986. Hän työskenteli vapaana taiteilijana vuoteen 1993 asti. Hän pääsi tuolloin opiskelemaan Lahden muotoiluinstituuttiin, missä erikoistui gemnologiaan Esko Timosen oppilaana. Lahdesta tie vei Bend Munsteinerin Studioon Saksaan.


title: Kadri Mälk

text: Viron taideakatemiassa Mälk on opettanut vuodesta 1989 ja on sen jalokivitaiteen professori vuodesta 1996. Hän on pitänyt näyttelyitä monissa maissa ja hänen töitään on ollut näytteillä useissa museoissa Virossa, Suomessa, Belgiassa, Venäjällä, Slovakiassa ja Japanissa, sekä muutamassa muussa maassa.


title: Kadri Mälk

text: Hänet on palkittu Viron Valkoisen tähden ritarikunnan kunniamerkillä ja hän saanut myös useita taidepalkintoja.


title: Uudenseelanninpapukaijat

text: Uudenseelanninpapukaijat (Strigopidae) on papukaijalintuihin kuuluva heimo. Aikaisemmin heimon lajit luettiin kuuluviksi papukaijojen heimoon, mutta on sittemmin erotettu omaksi heimokseen. BirdLife Suomen käyttämän luokituksen mukaan uudenseelanninpapukaijoihin kuuluu 2 sukua ja 4 lajia.


title: Uudenseelanninpapukaijat

text: Uudenseelanninpapukaijoja tavataan ainoastaan Uudesta-Seelannista. Ne ovat suurikokoisia lintuja, joilla on suurikokoinen koukkupäinen nokka. Heimon lajien elinympäristöä ovat metsät.


title: Margit Tirkkonen

text: Margit Tirkkonen, Elsa Jahr, alun perin "Margareta Elisabet Tirkkonen" (11. toukokuuta 1914 Helsinki – 11. maaliskuuta 1988 Tukholma, Ruotsi) oli suomalais-ruotsalainen tanssitaiteilija ja näyttelijä. Hän oli naimisissa näyttelijä Adolf Jahrin kanssa 1937–1943 ja myöhemmin avioiduttuaan uudestaan Engström 1944–1951.


title: Frida Kern

text: Frida Kern (9. maaliskuuta 1891 Wien – 23. joulukuuta 1988 Linz) oli itävaltalainen säveltäjä. Hän vietti lapsuutensa ja nuoruutensa Linzissä, pääsi vuonna 1923 Wienin musiikkiakatemiaan ja opiskeli siellä säveltämistä Franz Schmidtin sekä orkesterinjohtoa Clemens Kraussin ja Robert Hegerin johdolla. Vuonna 1942 Kern sai Linzin kaupungilta sävellyspalkinnon.


title: Tekla Bądarzewska-Baranowska

text: Tekla Bądarzewska-Baranowska (1829 Mława tai 1834 – 29. syyskuuta 1861 Varsova) oli puolalainen säveltäjä ja pianisti. Hän sai maailmanlaajuista suosiota, kun hänen kappaleensa "Neidon rukous" julkaistiin Varsovassa vuonna 1856. Kappale edustaa 1800-luvulle tyypillistä salonkimusiikkia. Sittemmin kappaleesta tehtiin erinäisiä sovituksia, mutta säveltäjä ei koskaan saavuttanut myöhemmillä teoksillaan vastaavaa suosiota.


title: Tekla Bądarzewska-Baranowska

text: 1850-luvulla Bądarzewska-Baranowska avioitui ja sai kolme lasta. Hänen varhaisen kuolemansa syy ei ole tiedossa, mutta hänet haudattiin Powązkin hautausmaalle Varsovassa 1. lokakuuta 1861. Erityistä suosiota Bądarzewska-Baranowska on saavuttanut Kaukoidässä (Japanissa ja Taiwanilla).


title: Christoph Prégardien

text: Christoph Prégardien (s. 18. tammikuuta 1956 Limburg an der Lahn) on saksalainen oopperalaulaja, äänialaltaan tenori. Hän aloitti musiikillisen uransa Limburgin tuomiokirkon kuoron jäsenenä. Hän opiskeli laulamista Martin Gründlerin johdolla Frankfurtin musiikkiopistossa ja valmistui vuonna 1983. Myöhemmin hän jatkoi opintojaan Carla Castellanin johdolla Milanossa, Karlheinz Jariusin johdolla Frankfurtissa ja Alois Tremlin johdolla Stuttgartissa.


title: Christoph Prégardien

text: Prégardienin ohjelmisto ulottuu barokin ajan oratorioista ja passioista sellaisten 1900-luvun säveltäjien kuin Benjamin Brittenin ja Wolfgang Rihmin teoksiin. Kotimaansa ulkopuolella hän on esiintynyt muun muassa Kairossa, Montpellier’ssa, Tokiossa ja Parmassa. Hän on julkaissut useita levytyksiä.


title: Christoph Prégardien

text: Prégardien on tehnyt yhteistyötä sellaisten kapellimestareiden kuin Frans Brüggenin, John Eliot Gardinerin, Michael Gielenin, Nikolaus Harnoncourtin, Philippe Herreweghen, Christopher Hogwoodin, René Jacobsin, Ton Koopmanin, Sigiswald Kuijkenin, Gustav Leonhardtin ja Helmuth Rillingin kanssa.


title: Hege Storhaug

text: Hege Storhaug (s. 21. toukokuuta 1962 Arendal, Norja) on norjalainen toimittaja ja tietokirjailija. Norjassa hänet tunnetaan islamismiin ja liberaaliin maahanmuuttopolitiikkaan kohdistamastaan kritiikistä. Hän taistelee naisten oikeuksien puolesta perinteisiä muslimien asenteita ja käytäntöjä vastaan. Hän on ollut vuodesta 2002 alkaen tiedottajana norjalaisessa "Human Rights Service" (HRS) -ihmisoikeusjärjestössä.


title: Hege Storhaug

text: Storhaug on valmistunut vuonna 1992 toimittajaksi Oslon yliopistosta, mitä ennen hän työskenteli toimittajana vasemmistolaisessa "Klassekampen"-lehdessä. Hän oli 1992 ensimmäisten toimittajien joukossa, jotka Norjassa kiinnittivät huomiota musliminaisten pakkoavioliittoihin. Storhaug, joka oli vakaumuksellinen antirasisti, oli syvästi järkyttynyt löydöistään. Sittemmin hän asui kaksi vuotta Pakistanissa, ja kirjoitti kokemuksistaan kirjan. Vuonna 2015 hän oli vieraillut yhteensä seitsemäntoista kertaa Pakistanissa, missä hänellä on lukuisia hyviä ystäviä.


title: Hege Storhaug

text: Vuonna 1999 Storhaugilla oli keskeinen rooli kahden televisiodokumentin tuottamisessa, joissa käsiteltiin pakkoavioliittoja ja kunniamurhia. Vuonna 2002 esitetty naisten sukuelinten silpomista Norjan muslimiyhteisössä käsittelevä dokumentti "Norske jenter omskjæres" nousi mediahuomion kohteeksi, kun paljastui, että kaksi julkisesti käytännön tuominnutta imaamia totesi piilokameralle tallennetussa videomateriaalissa kannattavansa sitä. Dokumentti voitti norjalaisen journalistijärjestön jakaman Skup-palkinnon, ja vuonna 2001 se voitti norjalaisten televisioyhtiöiden (NKR, TV 1, TV 2, TV Norge) yhdessä jakaman vuosittaisen Gullruten-palkinnon dokumenttien sarjassa.


title: Hege Storhaug

text: Storhaug oli vuonna 2002 mukana tuottamassa lapsiavioliittoja käsittelevää Brennpunkt-dokumenttielokuvaa, ja samana vuonna hän alkoi työskennellä HRS-ihmisoikeusjärjestössä. Vuonna 2006 hän julkaisi maahanmuuttopolitiikkaa käsittelevän kirjan, joka voitti Etelä-Norjan kirjallisuuspalkinnon. Storhaugin kotiin tunkeuduttiin 2007, ja hän joutui törkeän pahoinpitelyn kohteeksi.


title: Hege Storhaug

text: Vuonna 2015 julkaistu kirja "Islam, den 11. landeplage" (suom. Islam - yhdestoista vitsaus) nousi yhdeksi Norjan kaikkien aikojen suurimmista bestselleistä, vaikka kirja oli omakustanne ja sitä käsiteltiin hyvin vähän valtavirran medioissa. Suomessa Kiuas Kustannus julkaisi teoksen 2017.


title: Hege Storhaug

text: Storhaug on Norjassa kiistanalainen hahmo, jonka suorapuheinen islamin ja islamilaisten maiden kulttuurin kritiikki ja maahanmuuttoa koskevat näkemykset ovat saaneet osakseen sekä myötämielistä puolustusta että voimakasta kritiikkiä. Esimerkiksi Ayaan Hirsi Ali on ylistänyt Storhaugin työtä musliminaisten ihmisoikeustilanteen parantamiseksi.


title: Hege Storhaug

text: Norjaksi


title: Hege Storhaug

text: Suomennokset


title: Leanne Wood

text: Leanne Wood (s. 1971) on walesilainen poliitikko ja vuodesta 2012 alkaen Plaid Cymru -puolueen puheenjohtaja. Hän on edustanut puoluetta vuodesta 2003 alkaen Walesin kansalliskokouksessa. Vuonna 2004 Wood heitettiin ulos istunnosta, jossa hän oli kutsunut kuningatar Elisabet II:ta tämän siviilinimellä "Rouva Windsoriksi", eikä suostunut käyttämään tästä nimitystä "kuningatar" kansalliskokouksen puheenjohtajan Dafydd Elis-Thomasin vaatimuksesta huolimatta. Woodista tuli samalla ensimmäinen Walesin kansalliskokouksen edustaja, joka on määrätty poistumaan kesken istunnon.


title: María de las Mercedes

text: María de las Mercedes de Borbón y Orleans (23. joulukuuta 1910– 2. tammikuuta 2000) oli Espanjan kuningas Juan Carlos I:n äiti, jonka aikuisikä osui Francon valtakauteen ja joka ei siksi ollut koskaan Espanjan kuningatar. Hän ei mahtaillut, ja rakasti härkätaisteluita ja jalkapalloa. Niinpä hän oli varsin suosittu espanjalaisten keskuudessa.


title: María de las Mercedes

text: María de las Mercedes syntyi Bourbon-sukuun Madridissa, hänen isänsä oli kuningas Alfonso XIII:n serkku. Vuonna 1931 hän joutui muiden Espanjan kuninkaallisten tavoin lähtemään maanpakoon Espanjasta. Vuonna 1935 hän meni naimisiin pikkuserkkunsa Juan de Borbónin kanssa. Toisen maailmansodan jälkeen perhe asettui Portugalin Estoriliin. Heille syntyi kaksi tytärtä ja kaksi poikaa. María de las Mercedesin elämän suuri suru oli nuoremman pojan Alfonsin kuolema hänen leikitellessään haulikolla veljensä kanssa.


title: María de las Mercedes

text: María de las Mercedesin pojasta tuli kuningas vuonna 1974. Vuonna 1977 María de las Mercedesin aviomies Juan de Borbón tunnusti asian julkisesti. María de las Mercedesilla katsotaan olleen merkittävä rooli sovun rakentamisessa perheessään. Kuninkaan vanhemmat palasivat Madridiin vuonna 1983.


title: María de las Mercedes

text: María de las Mercedes kuoli rauhallisesti perheensä ympäröimänä 90-vuotiaana vuonna 2000. Hänet haudattiin kuninkaallisten hautapaikkaan El Escorialiin vaikka hän ei ollut ollut muodollisesti koskaan kuningatar.


title: BSCI (yritysvastuujärjestelmä)

text: Business Social Compliance Initiative ("Aloite liiketoiminnan sosiaalisesten määräysten noudattamisesta", BSCI) on yritysten johtama yritysten tehtaita tarkastava vastuujärjestelmä. Eurooppalainen yritysten liitto, Foreign Trade Association (FTA), nykyisin Amfori, perusti järjestelmän vuonna 2003 tarjotakseen yrityksille vastuullisen ja toimivan järjestelmän parantaa sosiaalisten määräysten noudattamista useiden valtioiden välisissä toimitusketjuissa. Alunperin tarkastuksia tehtiin vaatetehtaisiin, mutta nykyisin kohteena ovat kaikki teollisuudenalat.


title: BSCI (yritysvastuujärjestelmä)

text: BSCI:tä käytetään tarkastamaan tehtaita valtioissa, joissa työoikeuksien loukkaukset ovat Amforin mukaan yleisiä. Se listaa riskivaltioiksi 132 valtiota.


title: BSCI (yritysvastuujärjestelmä)

text: BSCI ei edellytä, että työntekijöille maksettaisiin elämiseen riittäviä palkkoja, vaan perustarkastustasolla vaatimus on tuotantovaltion lakien mukainen vähimmäispalkka.


title: BSCI (yritysvastuujärjestelmä)

text: Vuonna 2011 tehtaista enemmistö eli 69 % sijaitsi Kiinassa, 8 % Bangladeshissa, 7 % Intiassa, 5 % Turkissa, 2 % Vietnamissa ja 1 % tai vähemmän muissa valtioissa..


title: BSCI (yritysvastuujärjestelmä)

text: BSCI tarkastaa 11 työoikeuden toteuttamisen tehtaissa: saako työntekijä oikeudenmukaista palkkaa; onko työntekijällä oikeus järjestäytyä ja käydä työehtoneuvotteluja; järjestääkö yhtiö hyvinvoivan ja turvallisen työympäristön arvioiden riskit ja tehdäkseen kaikki tarvittavat toimenpiteet poistaakseen ja vähentääkseen vaaroja; tarjoaako yhtiö erityistä suojelua alaikäisille työntekijöille; että yhtiö ei osallistu mihinkään pakkotyön tai ihmiskaupan muotoihin; että yhtiö ei suvaitse mitään korruption, kiristyksen, kavalluksen tai lahjonnan muotoja; tarjoaako yhtiö tasa-arvoiset mahdollisuudet eikä syrji työntekijöitä; noudattaako yhtiö työaikalakia; että yhtiö ei palkkaa työntekijöitä, jotka ovat nuorempia, kuin laissa määritelty alaikäraja; palkkaako yhtiö työntekijät laillisten kirjallisten työsopimusten avulla; ja tekeekö yhtiö tarpeelliset toimenpiteet välttääkseen ympäristön pilaantumisen.


title: BSCI (yritysvastuujärjestelmä)

text: Jäsenyhtiön on noudatettava valtion lakia ja BSCI:n listaamia työoikeuksia sekä tiedotettava työntekijöitä oikeuksistaan ja velvollisuuksistaan. Sen on "vaikutettava" (tuotantoketjussaan) liiketoimintansa yhteistyökumppaneihin yritysvastuujärjestelmän avulla. Jäsenyrityksen on myös tarjottava järjestelmä, jolla se kerää valituksia ja ehdotuksia työntekijöiltä.


title: BSCI (yritysvastuujärjestelmä)

text: BSCI-järjestelmän tarkoitus on perustua Kansainvälisen työjärjestön (ILO) työoikeuksia koskeviin julistuksiin ja sopimuksiin; Yhdistyneiden kansakuntien (YK) ohjeisiin, jotka koskevat ihmisoikeuksia yritystoiminnassa; sekä Taloudellisen yhteistyön ja kehityksen järjestön (OECD) ohjeisiin ylikansallisille yrityksille.


title: BSCI (yritysvastuujärjestelmä)

text: BSCI-järjestelmässä on kaksi tarkastustasoa, perustarkastus ja vaativampi tarkastus, joista tiukempi "best practises"-tarkastus vastaa järjestöjohtoisen SA8000-järjestelmän tarkastuksen tasoa. Vuonna 2011 BSCI-järjestelmätarkastuksia tehtiin 3893, joista 92,5 % oli perustarkastuksia ja 7,5 % vaativampia tarkastuksia.


title: BSCI (yritysvastuujärjestelmä)

text: BSCI ja SA8000 käyttävät tarkastajinaan samoja tarkastusyrityksiä.


title: BSCI (yritysvastuujärjestelmä)

text: Vuonna 2013 vastuujärjestelmään kuului yli 1000 yhtiötä. Vaikka yhtiö kertoisi kuuluvansa järjestelmään, kaikki sen tuotteet eivät välttämättä kuulu.


title: BSCI (yritysvastuujärjestelmä)

text: Vuonna 2013 järjestelmään kuuluivat yhtiöistä ja niiden tuotemerkeistä muun muassa Björn Borg, Brothers (RNB Retail and Brands), By Malene Birger, Cottonfield, Designers Remix, Esprit, Gant, Carry Weber, Gina Tricot, IC Companys, InWear, Jackpot, JC, Kuyichi, Lidl, Marc O'Polo, Matinique, Mexx, Noa Noa, Part Two, Polarn O. Pyret, Peak Performance, RNB Retail and Brands, Saint Tropez, Sisters, Soaked in Luxury, Steilmann, Tiger og Sweden, Tom Tailor ja Triumph.


title: BSCI (yritysvastuujärjestelmä)

text: Suomeen rekisteröidyistä yhtiöistä järjestelmää käyttivät vuonna 2013 Halti, Kesko (omistaa Anttilat, Budget Sportit, Intersportit, Kesportit, K-citymarketit), Marimekko, Nanso Group, Reima, S-ryhmä (Mick'sit, Prismat, Pukumiehet, S-marketit, Sokokset) ja Stockmann (Hobby Hallit, Lindexit, Seppälät, Stockmann-tavaratalot), Tokmanni. Suomeen rekisteröidyistä maahantuojayrityksistä järjestelmää käyttivät vuonna 2013 A&M Holmberg, Basic Fashion ja Sultrade.


title: Marie Pleyel

text: Marie Pleyel (tai Camilla Pleyel, o.s. "Marie Félicité Denise Moke", 4. heinäkuuta 1811 Pariisi – 30. maaliskuuta 1875 Bryssel, Belgia) oli belgialais-ranskalainen pianisti ja pianopedagogi. Hän oli 1800-luvun alkupuolen arvostetuimpia naispianisteja, virtuoosinen soittaja joka konsertoi eri puolilla Eurooppaa. Vuodesta 1848 hän toimi Brysselin konservatorion opettajana.


title: Marie Pleyel

text: Belgialaisen professorin ja pariisilaisen asustekauppiaan tytär oli jo lapsena lahjakas pianisti, joka piti ensikonserttinsa kahdeksanvuotiaana. Hän opiskeli pianonsoittoa Henri Herzin, Ignaz Moschelesin ja Friedrich Kalkbrennerin johdolla. 14-vuotiaana hän kantaesitti Kalkbrennerin ensimmäisen pianokonserton d-molli op. 61.


title: Marie Pleyel

text: Marie Pleyel oli kihloissa säveltäjä Hector Berlioz’n kanssa, mutta avioituikin itseään 23 vuotta vanhemman pianisti ja pianotehtailija Camille Pleyelin kanssa. Avioliitto kesti vain nelisen vuotta, vuodesta 1831 vuoteen 1836. Syynä on pidetty Marie Pleyelin uskottomuutta; hän joutui muutenkin aikalaistensa arvostelun kohteeksi kauniille naiselle sopimattomina pidettyjen elämäntapojensa takia. Hänellä oli suhde myös muun muassa Franz Lisztin kanssa, jonka kanssa hän myös esiintyi.


title: Ida Alstad

text: Ida Alstad (s. 13. kesäkuuta 1985 Trondheim) on norjalainen käsipalloilija. Hän on voittanut Norjan maajoukkueessa olympiakultaa Lontoossa 2012 ja saavuttanut olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Tanskan ja Norjan yhdessä järjestämissä kisoissa 2010 sekä Unkarin ja Kroatian kisoissa 2014. Seuratasolla hän edustaa Byåsen Håndball Eliteä.


title: Lam Wai Ying

text: Lam Wai Ying on Hongkongissa asuva kiinalainen yritysjohtaja ja miljardööri. Hän on mobiililaitteiden kosketusnäyttöjä esimerkiksi Applelle valmistavan Biel Crystal Manufactoryn hallituksen puheenjohtaja ja omistaa 49 prosenttia konserniyhtiön osakkeista. Hänen miehensa Yeung Kin-man, joka on yhtiön toimitusjohtaja ja perustaja, omistaa 51 prosenttia perheyrityksestä. Maaliskuussa 2018 yhdysvaltalainen talousjulkaisu Forbes arvioi Lamin varallisuudeksi 5,4 miljardia dollaria. Hän kuului Forbesin mukaan myös maailman sadan vaikutusvaltaisimman naisen joukkoon (2017).


title: Lam Wai Ying

text: Biel Crystal Manufactory Ltd on vuonna 1986 perustettu hongkongilainen suuryritys. Alkujaan se valmisti kellonlaseja. Nykyisin yrityksen tuotantolaitokset sijaitsevat Shenzhenissä ja Huizhoussa. Yhtiö kilpailee miljardööri Zhou Qunfein Lens Technologyn kanssa maailman suurimman mobiililaitteiden kosketusnäyttöjen valmistajan asemasta. Yrityksen asiakkaisiin kuuluvat muun muassa Apple, Samsung, LG, Huawei ja Lenovo. Vuonna 2013 uutisoitiin yhtiön rikkovan työntekijöidensä oikeuksia tehtaillaan. Vuoden 2018 alussa, kun uutisoitiin yhtiön siirtävän pörssiantiaan vuoden kolmannelle neljännekselle, kerrottiin yhtiössä työskentelevän jo 140 000 ihmistä, ja yhtiön suunnittelevan tehtaittensa laajentamista Huizhoussa.


title: Lam Wai Ying

text: Lam on naimisissa ja asuu Hongkongissa. Tammikuussa 2017 uutisoitiin perheen ostaneen huippuhintaisen, 361 miljoonaa dollaria maksaneen luksusasunnon Hongkongin korkeimmalta ja arvostetuimmalta asuinalueelta The Peakilta.


title: Afon Tywi

text: Afon Tywi on joki Lounais-Walesissa. Se on pisin joki, joka virtaa kaiken matkaa Walesin rajojen sisäpuolella. Sen alkulähteet ovat Ceredigionin ja Powysin kreivikuntien rajaseudulla. Suurimmaksi osaksi se sijaitsee kuitenkin Sir Gaerfyrddinin kreivikunnan alueella, jossa se virtaa muun muassa Llanymddyfrin, Llandeilon ja Caerfyrddinin pikkukaupunkien läpi.


title: Karoline Dyhre Breivang

text: Karoline Dyhre Breivang (s. 10. toukokuuta 1980 Oslo) on norjalainen käsipalloilija. Hän on voittanut Norjan maajoukkueessa olympiakultaa Pekingissä 2008 ja Lontoossa 2012. Hän voitti maailmanmestaruuden Brasiliassa 2011 sekä Euroopan-mestaruuden Unkarissa 2004, Ruotsissa 2006, Makedoniassa 2008, Tanskan ja Norjan yhdessä järjestämissä kisoissa 2010 sekä Unkarin ja Kroatian kisoissa 2014. Seuratasolla hän on edustanut pitkään Larvik HK:ta.


title: Llanymddyfri

text: Llanymddyfri () on kunta Walesissa Carmarthenshiren kreivikunnassa. Kunnan samannimisen keskustaajaman halki virtaa Afon Tywi -joki, ja keskustassa sijaitsevat myös Llanymddyfrin linnan rauniot.


title: Luettelo televisiosarjan Star Trek: Voyager jaksoista

text: Tämä on luettelo televisiosarjan jaksoista. Ohjelma alkoi Yhdysvalloissa 16. tammikuuta 1995 ja päättyi 23. toukokuuta 2001.


title: Hannah Morrison

text: Hannah Morrison on alankomaalainen taidemusiikin laulaja, äänialaltaan sopraano.


title: Hannah Morrison

text: Morrison syntyi Alankomaissa skotlantilais-islantilaiseen perheeseen ja opiskeli vuosina 1998–2004 laulamista sekä pianonsoittoa Maastrichtin musiikkiakatemiassa. Saatuaan diplominsa hän siirtyi Kölnin musiikki- ja tanssikorkeakouluun. Vuoden 2009 alussa hän siirtyi professori Barbara Schlickin opetukseen, joka johti konserttiesiintyjän tutkinnon suorittamiseen. Samoihin aikoihin Morrison suoritti musiikin maisterin tutkinnon esiintymisessä Lontoon Guildhall School of Music and Dramassa professori Rudolf Piernayn ohjaamana. Lisää oppia hän sai vielä mestarikursseilta, joita pitivät Evelyn Tubb, Anthony Rooley, Barthold Kuijken, Andrew Lawrence-King, Thomas Allen, Kiri Te Kanawa ja Matthias Goerne.


title: Hannah Morrison

text: Morrison on kysytty solisti sekä oratorioesiintyjänä että yksinlaulujen tulkitsijana. Hän on ollut läheisessä yhteistyössä Sir John Eliot Gardinerin kanssa; tämän johdolla Morrison debytoi esittämällä Wolfgang Amadeus Mozartin sovituksen Georg Friedrich Händelin teoksesta "Alexander's Feast" Salzburgin festivaalilla vuonna 2013. Samana vuonna Morrison esiintyi vierailijana konserttisaleissa Barcelonassa, Kölnissä, Lontoossa (BBC:n nauhoittamana), Luzernissa, Pariisissa, Pisassa, Leipzigin Bachfestillä ja Aldeburghin festivaalilla (teoksilla "Johannes-passio", BWV 245, ja "H-mollimessu", BWV 232, Johann Sebastian Bach). Morrison esiintyi vuonna 2013 myös BBC Promsilla. Hän on Bachin ja Händelin teosten ohella tulkinnut muun muassa Claudio Monteverdin, Robert Schumannin ja Johannes Brahmsin tuotantoa. Hän on levyttänyt muun muassa Felix Mendelssohn-Bartholdyn lauluja Hyperion-levymerkille.


title: Hannah Morrison

text: Morrison on esiintynyt säännöllisesti vierailijana Paul Agnewin ja William Christien johtaman Les Arts Florissants -kokoonpanon kanssa. Yksinlauluresitaaleissa hän on tehnyt säännöllisesti yhteistyötä eteläafrikkalaisen pianisti Lara Jonesin kanssa.


title: Bernhard Landauer

text: Bernhard Landauer (s. 20. heinäkuuta 1970 Innsbruck) on itävaltalainen kontratenori. Hän oli kuoropoikana luostarissa ennen kuin pääsi Wienin musiikkiakatemiaan, jossa häntä opettivat muiden muassa Helena Karusso ja Kurt Equiluz.


title: Bernhard Landauer

text: Landauer erikoistui varhaiseen musiikkiin, jota hän on esittänyt muiden muassa Amsterdamin barokkiorkesterin, Cantus Cöllnin, Ensermble Clément Janequinin ja King's Consortin kanssa. Hän on tehnyt yhteistyötä Ton Koopmanin, René Clemencicin, René Jacobsin ja Thomas Hengelbrockin kanssa. Hän on työskennellyt esiintyessään periodisoittimilla. Hänen ohjelmistoonsa kuitenkin kuuluu myös tuoreempaa musiikkia, kuten Franz Schubertin, Robert Schumannin, Richard Straussin ja Benjamin Brittenin teoksia. Hän esiintyi Alfred Schnittken "Gesualdo"-oopperan kantaesityksessä.


title: Timi Yuro

text: Rosemarie Timotea (Timi) Aurro (4. elokuuta 1941 Chicago, Illinois – 30. maaliskuuta 2004 Las Vegas, Nevada), oli yhdysvaltalainen soul- ja popmusiikin laulaja. Hänen kappaleensa "Hurt" vuodelta 1961 nousi neljännelle sijalle Billboardin poplistalla. Kyse oli coverversiosta Roy Hamiltonin rhythm & blues -kappaleesta vuodelta 1954. Vastaavaa kaupallista menestystä Yuro ei enää kyseisen kappaleen julkaisemisen jälkeen saavuttanut.


title: Timi Yuro

text: Vuonna 1980 Yurolla todettiin kurkussa syöpä, jonka vuoksi hänelle tehtiin trakeostomia. Siihen päättyi hänen laulu-uransa.


title: Francisco Fernández Palero

text: Francisco Fernández Palero (n. 1520–1597) oli espanjalainen säveltäjä ja urkuri. Hän toimi 40 vuoden ajan Granadan kuninkaallisen kappelin urkurina. Tiedetään lähes täydellä varmuudella, että hän sävelsi ensimmäisessä espanjalaisessa kosketintabulatuurissa ("Libro de cifra nueva", Alcalá, 1557) esiintyvät neljätoista Palero-nimisen henkilön tekemiksi merkittyä sävellystä. Kokoelman keräsi Luis Venegas de Henestrosa; yhdessä kappaleista tulee ilmi Paleron koko nimi.


title: IBM RS/6000

text:
IBM RS/6000 (RISC System/6000) on IBM:n valmistama työasematietokoneiden sarja, jonka IBM julkaisi helmikuussa vuonna 1990. Tietokoneissa ajetaan AIX-käyttöjärjestelmää ja käytetään nimen mukaisesti PowerPC ja POWER RISC-suorittimia.
RS/6000 SP on supertietokoneiden mallisto.


title: IBM RS/6000

text: RS/6000 on nimetty myöhemmin uudelleen IBM System p, joka on yhdistetty IBM System i -sarjan kanssa IBM Power Systems -sarjaan.


title: IBM Power Systems

text:
IBM Power Systems on IBM:n tietokonemallisto, jossa käytetään Power-arkkitehtuurin suorittimia.
Malleissa käytetään AIX, IBM i (ent. OS/400, i5/OS) tai Linux -käyttöjärjestelmiä.
Mallistossa on yhdistetty IBM System p (ent. pSeries, IBM RS/6000) ja IBM System i (ent. iSeries, IBM AS/400) -sarjat.


title: Väsytyshyökkäys

text: Väsytyshyökkäys tai raakahyökkäys on kryptoanalyysihyökkäys, jossa yritetään järjestelmällisesti yrityksen ja erehdyksen kautta kokeilemalla löytää oikea salasana tai salausavain johonkin asiaan. Salasanaa saatetaan käyttää esim. kirjautumiseen johonkin käyttäjätunnukseen ja salausavainta tiedon salaukseen kiintolevyllä tai jollain muulla laitteella.


title: Väsytyshyökkäys

text: Myös nimeä brute-force -hyökkäys käytetään, koska englanninkielellä nimi käsitteelle on "brute-force attack". Suomen valtionhallinnon suosittelema nimi on kuitenkin "väsytyshyökkäys". Sanastokeskus TSK ry:n suosittelemat nimet ovat "väsytyshyökkäys" tai "raakahyökkäys".


title: Väsytyshyökkäys

text: Useimmiten väsytyshyökkäys -käsitettä käytetään tietotekniikassa, hyökkäys tehdään tietokoneella ja hyökkäystä käyttävää tahoa kutsutaan hyökkääjäksi.


title: Väsytyshyökkäys

text: Ensimmäisenä edellytyksenä hyökkäyksen toimivuudelle on se, että hyökkääjä saa kokeilla salasanoja niin monta kertaa kuin haluaa. Toinen edellytys on se, että hyökkääjä pystyy kokeilemaan salasanoja mahdollisimman nopeasti kyllin lyhyessä ajassa. Jos hyökkäykseen menisi viikon sijaan vaikkapa miljardi vuotta, ei hyökkäyksen voida sanoa olevan toimiva.


title: Väsytyshyökkäys

text: Väsytyshyökkäys on usein käytännössä toimimaton menetelmä, mutta tämä on tapauskohtaista.


title: Väsytyshyökkäys

text: Hyökkäystä käyttämällä voidaan yrittää päästä kirjautumaan johonkin käyttäjätunnukseen. Rajoittamalla sallittuja kirjautumisyrityksiä vain muutamaan kertaan, voidaan väsytyshyökkäys estää. Kirjautumiskertoja ei välttämättä tarvitse rajoittaa, jos kirjautumisen automatisointi on estetty esim. CAPTCHA-kuvavarmentein. Tämä voi olla joissain tilanteissa toivottavaa esim. palvelunestohyökkäysten estämiseksi. Useilla kirjautumisyrityksillä voitaisiin ehkä estää käyttäjän pääsy käyttäjätunnuksiin.


title: Väsytyshyökkäys

text: Jos hyökkäysyritysten lukumäärää tai nopeutta ei voida rajoittaa, voidaan hyökkäys estää käyttämällä kyllin pitkää ja satunnaista salasanaa. Tämä pidentää hyökkäyksen keston mahdottomaksi, esim. viikosta miljardiin vuoteen. Jotkin salausohjelmat pidentävät niihin syötetyn salasanan tiivistefunktioiden avulla, joilla heikkokin salasana voi vahvistua.


title: Väsytyshyökkäys

text: Kaikki salaukset, paitsi one-time pad -salaus (OTP) oikein toteutettuna voidaan teoriassa murtaa väsytyshyökkäyksellä, jos hyökkääjällä on käytössään aikaa tai laskentatehoa äärettömästi. OTP on ainoa täysin murtovarma tiedon salausmenetelmä, jota vastaan väsytyshyökkäys tai mikään muukaan kryptoanalyysimenetelmä ei toimi. Väsytyshyökkäyksellä voidaan OTP-salaukseen löytää oikea salasana ja selvittää salattu teksti, mutta OTP-salauksen luonteen vuoksi mikä tahansa selville saatu salana ja teksti ovat yhtä oikein. Jos salattu teksti on esim. 20 merkkiä pitkä teksti "QesvdfD4s$#sqSbRf4At", voidaan hyökkäyksen avulla tästä löytää viestit "salainen suunnitelma", "kuukauden ostoslista" tai mikä tahansa muu yhtä pitkä viesti, joista kaikki ovat yhtä oikein.


title: Väsytyshyökkäys

text: Jos hyökkäyskertoja ei ole rajattu, voidaan hyökkäystä tehostaa lisäämällä hyökkäystä suorittavan tietokoneen tai tietokoneiden laskentatehoa esim. supertietokoneiden, laskentaverkkojen tai mahdollisesti kvanttitietokoneiden avulla.


title: Väsytyshyökkäys

text: Tietokoneiden kehittyessä aiemmin vahvaksi koettu salaus saatetaan voida murtaa. Esim. toisen maailmansodan aikana Enigma-laitteilla salattuja viestejä on onnistuttu nykyään murtamaan hyödyntäen väsytyshyökkäystä.


title: Väsytyshyökkäys

text: Ihmiset käyttävät usein koneellisesti helposti arvattavia salasanoja, jotka pohjautuvat oikeisiin sanoihin (esim. musT1KKA) täysin satunnaisten merkkien sijaan (esim. QxM"90Sk). Salasanat ovat myös usein lyhyitä. Hyökkäystä voidaan siksi huomattavasti nopeuttaa huonosti toteutetuissa tiedon salausjärjestelmissä käyttämällä esim. sanakirjasta löytyviä sanoja. Sanat voidaan syöttää tekstitiedostona tietokoneohjelmaan, joka yhdistelee ja kokeilee niitä järjestelmällisesti kunnes salaus on murrettu. Menetelmää kutsutaan "sanakirjahyökkäykseksi", eikä se suoranaisesti ole väsytyshyökkäys, vaikka onkin samankaltainen. Hyvä salausjärjestelmä voi kuitenkin käyttää useasti perättäin toistettuja (iteroituja) tiivistefunktioita syötetyn salasanan muovaamiseen täysin satunnaisen näköiseksi. Sanakirjahyökkäystä ei voida tällöin käyttää.


title: Väsytyshyökkäys

text: Sanakirjahyökkäyksen sijaan saatetaan voida käyttää esilaskettujen tiivistefunktioiden listaa "rainbow table" -hyökkäyksessä. Hyökkäystä voidaan käyttää erityisesti jos salausavaimen tiedetään olevan tietyn pituinen ja hyökkäys halutaan toteuttaa mahdollisimman nopeasti esim. jonkin tietomurron yhteydessä. Tämäkään hyökkäys ei ole väsytyshyökkäys ja on suoritustavaltaan päinvastainen: rainbow table -hyökkäyksessä tiivisteiden laskenta suoritetaan ennen salauksen murtoyritystä ja tiivisteet talletetaan murtoyritystä varten. Väsytyshyökkäyksessä puolestaan kokeiltavia tiivisteitä lasketaan murtoyrityksen aikana. Rainbow table -hyökkäys voidaan yksinkertaisesti estää käyttämällä useita iteraatioita (jolloin listan laskenta käy mahdottomaksi) ja/tai erityisesti lisäämällä salasanaan "suola" (eng. "salt"). Suolalla tarkoitetaan satunnaista merkkijonoa, jonka kanssa syötetty salasana käsitellään tiivistefunktiolla. Sama suola liitetään kuhunkin tiivistefunktion iteraatioon. Koska suola vaihtelee salausjärjestelmästä riippuen, ei hyökkääjä todennäköisesti tunne sitä ainakaan etukäteen, jolloin tiivistefunktiolistaa ei voida laskea etukäteen.


title: IBM i

text: IBM i (ent. OS/400, i5/OS) on IBM:n käyttöjärjestelmä minitietokoneille ja palvelinkäyttöön.


title: IBM i

text:
Käyttöjärjestelmä on julkaistu AS/400-alustalle (myöhemmin IBM iSeries, "System i"), jotka on korvannut IBM Power Systems.
Käyttöjärjestelmässä on integroituna IBM DB2.


title: Maria Pellegrini

text: Anna Maria Pellegrini (s. 15. heinäkuuta 1943 Pretoro) on italialaissyntyinen oopperalaulaja, äänialaltaan sopraano. Hän muutti vuonna 1958 Kanadaan, jonka kansalaisuuden hän sai vuonna 1965.


title: Maria Pellegrini

text: Pellegrini opiskeli vuosina 1960–4 Ernesto Vincin johdolla The Royal Conservatory of Musicissa (Toronto) ja sitten Joe Mackon johdolla Lontoossa. Hän lauloi Canadian Opera Companyssa ensimmäistä kertaa vuonna 1963 "Aidan" ylipapittarena; ensimmäisessä suuressa roolissaan hänet nähtiin Gildan osassa "Rigolettossa" vuonna 1965. Myöhemmin hän on esiintynyt COC:ssa muun muassa Neddana "Pajatsossa" (1966), Cio-Cio Sanina "Madama Butterflyssä" (1971, 1975) ja Violettana "La traviatassa" (1974, 1978). Vuonna 1967 hän voitti Metropolitan-oopperassa yleisökilpailun. Hänet nähtiin ensimmäistä kertaa Covent Gardenissa vuonna 1968 Gildana ja Sadler's Wellsissä vuonna 1969 Cio-Cio Sanina.


title: Maria Pellegrini

text: Pellegrini on erikoistunut Giacomo Puccinin ohjelmistoon. Hän on esiintynyt oopperoissa Edmontonissa, Manitobassa, Québecissä, Calgaryssa ja Vancouverissa. Hän on myös laulanut Genovassa, Triestessä, Parmassa ja Cataniassa Italiassa, Pittsburghissä ja New Orleansissa Yhdysvalloissa sekä Santo Domingossa ja Walesin kansallisoopperassa.


title: John Bevis

text: John Bevis (10. marraskuuta 1695 – 6. marraskuuta 1771) oli englantilainen lääkäri, sähkötutkija ja tähtitieteilijä. Hänet tunnetaan parhaiten Rapusumun löydöstä vuonna 1731.


title: John Bevis

text: Bevis myös havaitsi Venuksen Merkuriuksen peittämisen 28. toukokuuta vuonna 1737. Hän kokosi tähtiluettelon kaukoputkensa avulla vuonna 1750.


title: Columbia (kappale)

text: Columbia on brittiläisen rockyhtye Oasiksen kappale, joka on viides raita yhtyeen debyyttialbumilla "Definitely Maybe" (1994).


title: Columbia (kappale)

text: Kappaletta ei alun perin julkaistu varsinaisesti singlenä, mutta se ylsi Britannian singlelistan sijalle 111. ”Columbia” on lisäksi yksi suosituimpia ja arvostetuimpia kappaleita etenkin yhtyeen fanien keskuudessa. Kappaleen demoversio julkaistiin vinyylilevynä vuonna 1993, mutta kyseinen painos oli rajoitettu vain 510 kappaleeseen. Kappale julkaistiin uudelleen Euroopassa promosinglenä vuonna 2004. "Columbia" perustuu pitkälti kolmeen sointuun, joita toistetaan läpi koko kappaleen. Noel Gallagher sävelsi sen nopeasti saadakseen yhtyeelle jammailumateriaalia, joten "Columbia" on yhtyeen yksinkertaisimpia kappaleita sävellyksenä. Kappale on harvoja Oasis-kappaleita, joissa Liam laulaa myös taustalaulut.


title: Columbia (kappale)

text: ”Columbia” kuului Oasiksen soittolistaan "Definitely Maybe Tour" ja "(What’s the Story) Morning Glory? Tour" -kiertueilla, ja sitä soitettiin myös joitakin kertoja vuoden 2002 "Heathen Chemistry Tour" -kiertueella.


title: Smithsonian Astrophysical Observatory

text: Smithsonian Astrophysical Observatory (SAO) on Smithsonian-instituutin avaruustieteiden tutkimuslaitos, jonka pääpaikka sijaitsee Cambridgessa, Massachusettsissa. SAO muodostaa yhdessä Harvardin yliopiston observatorion kanssa Harvard-Smithsonian Center for Astrophysics -tutkimuskeskuksen.


title: Smithsonian Astrophysical Observatory

text: Smithsonian Astrophysical Observatoryn perusti Samuel Pierpont Langley vuonna 1890.


title: Vilde Ingstad

text: Vilde Mortensen Ingstad (s. 18. joulukuuta 1994 Oslo) on norjalainen käsipalloilija. Hän on pelannut Norjan maajoukkueessa huhtikuusta 2014 alkaen 53 maaottelua ja tehnyt niissä 37 maalia. Hän voitti maailmanmestaruuden Tanskassa 2015 sekä Euroopan-mestaruuden Ruotsissa 2016. Seuratasolla Ingstad edustaa kaudella 2017–2018 Team Esbjergiä.


title: Zeta Tauri

text: Zeta Tauri on Härän tähdistössä sijaitseva kaksoistähti. Sen magnitudi on 3.0, joka on tarpeeksi kirkas paljaalle silmälle. Se on noin 440 valovuotta Auringosta.


title: Zeta Tauri

text: Sen komponentit on nimetty Zeta Tauri A ja B.


title: Pauline Donalda

text: Pauline Donalda, oikealta nimeltään Lightstone (5. maaliskuuta 1882 Montreal – 22. lokakuuta 1970), oli kanadalainen oopperalaulaja, äänialaltaan sopraano. Hänen vanhempansa olivat Itä-Euroopan juutalaisia, jotka vaihtoivat sukunimensä Lichtensteinista Lightstoneksi.


title: Pauline Donalda

text: Donalda osoitti lapsena lahjakkuutta ja pääsi stipendin turvin opiskelemaan Royal Victoria Collegeen. Donald Smithin antama lahjoitus avasi nuorelle laulajalle vuonna 1902 mahdollisuuden lähteä jatkamaan opintoja Pariisi; taiteilijanimensä Pauline Donaldan sopraano ottikin käyttöön lahjoituksen tekijän kunniaksi.


title: Pauline Donalda

text: Donalda debytoi Jules Massenet'n avustuksella 30. joulukuuta 1904 Nizzassa Massenet'n "Manon"-oopperan nimiroolissa. Muihin Donaldan rooleihin lukeutuivat Nedda Ruggero Leoncavallon "Pajatsossa" ja Jenny saman säveltäjän "Chattertonissa". Hän esiintyi paitsi Nizzassa, myös muun muassa Covent Gardenissa, Brysselissä, Pariisissa, Venäjällä, Bostonissa ja New Yorkissa. Viimeksi mainitussa hän teki ensimmäisen esiintymisensä 7. joulukuuta 1906. Saman vuoden marraskuussa hän oli tehnyt ammattimaisen Kanadan-ensiesiintymisensä. Hän ei pelkästään tulkinnut oopperarooleja vaan esiintyi myös oratorioissa ja piti konserttikiertueita.


title: Pauline Donalda

text: 1920-luvulta alkaen Donalda toimi opetustehtävissä Pariisissa, josta hän palasi Montrealiin vuonna 1937 avatakseen siellä studion. Hän perusti Opera Guild -yhtiön vuonna 1942 ja johti sitä vuoteen 1969; tänä aikana Opera Guild esitti 29 eri oopperaa, joista osaa ei ollut koskaan esitetty aiemmin Kanadassa. Donaldan johdolla opiskelivat muiden muassa Clarice Carson, Fernande Chiocchio, Mary Henderson, Eileen Law, Germain Lefebvre ja Robert Savoie. Vuonna 1967 Donaldasta tehtiin Kanadan ritarikunnan upseeri. Hän kuoli 88-vuotiaana.


title: Pauline Donalda

text: Donaldalta on säilynyt yhdeksän levytystä. Hän myös julkaisi kirjoituksen "A Jewish singer's career" teoksessa "Canadian Jewish Year Book, vol 2, 1940-1".


title: Pauline Donalda

text: Donaldan ensimmäinen avioliitto päättyi eroon, mutta Donalda meni uusiin naimisiin Pariisissa kesäkuussa 1918 tanskalaisen tenori Mischa Léonin kanssa.


title: Koulukirjasto

text: Koulukirjasto on peruskoulun tai lukion yhteydessä toimiva kirjasto, joka lainaa kirjoja sekä muuta materiaalia oppilaille. Koulukirjastojen materiaali on usein tarkoitettu vain koulun oppilaita, opiskelijoita ja henkilökuntaa varten. Koulukirjastojen tavoitteena on tukea oppilaan oppimista ja opintoja ja opettaa hakemaan, arvioimaan ja esittämään tietoa, mutta myös ylläpitää lukuharrastusta sekä yleistä viihtyvyyttä kouluissa.


title: Koulukirjasto

text: Koulukirjastojen koko voi vaihdella hyvinkin paljon, pienessä peruskoulussa koulukirjastosta vastaa yleensä opettaja, isommissa kouluissa tai lukiossa on yleensä oma kirjastonhoitaja. Lähes jokaisessa Suomen peruskoulussa tai lukiossa on jonkinlainen koulukirjasto, joka on oppilaiden käytössä.


title: Koulukirjasto

text: Koulukirjastojen aineisto voi vaihdella todella paljon kouluista riippuen, peruskouluissa aineistona on yleensä lapsille suunnattua kirjallisuutta, kirjoja, sarjakuvia sekä elokuvia. Lukioissa ja yläkouluissa aineistoa on monesti laajemmin, sisältäen myös oppikirjoja, tieteellisiä julkaisuja ja muuta vastaavaa materiaalia.


title: Koulukirjasto

text: Kopiosto on kampanjoinut koulukirjastojen kehittämistä varten. Kampanjassa parhaat ideat palkittiin. Kopiosto järjestää oppilaitosten kopiointiluvat ja on järjestänyt jo 30 vuoden ajan. Opetusministeriö hankkii Kopiostolta luvat koulujen valokopiointiin ja maksaa korvaukset.


title: Koulukirjasto

text: Peruskoulujen koulukirjastot ovat perinteisesti olleet kirjalainaamoja, jotka tarjoavat erilaisia aineistoja kuten satu- ja kuvakirjoja, lasten ja nuorten aineistoa sekä tietokirjoja oppilaiden käytettäväksi, tukien lasten ja nuorten lukuharrastusta.


title: Koulukirjasto

text: Perinteisen kirja-aineiston lainaamisen ja lukuharrastuksen tukemisen lisäksi koulukirjaston toiminnalla on muitakin tavoitteita, kuten luoda esteettisesti miellyttävä ja käytännöllinen oppimisympäristö, mahdollistaa oppilaiden ja opettajien pääsy monipuolisen, ajankohtaisen ja tarpeellisen tiedon lähteille, sekä järjestää mahdollisuus tiedonhallintataitojen opiskeluun. Nämä muut tavoitteet korostuvat erityisesti vuonna 2016 uudistuneen opetussuunnitelman myötä, johon sisältyy laaja-alaisen osaamisen tukeminen.


title: Koulukirjasto

text: Laaja-alaisen osaamisen tavoitteisiin kuuluvat ajattelun ja oppimisen taidot, vuorovaikutus- ja ilmaisutaidot sekä monilukutaito, jolla tarkoitetaan taitoa tuottaa ja tulkita erilaisia tekstejä. Laaja-alaiseen osaamiseen kuuluvat myös itsestä huolehtiminen ja arjen taidot. Lisäksi laaja-alaisen osaamisen tavoitteisiin sisältyvät kulttuurinen osaaminen, vuorovaikutus ja ilmaisu, tieto- ja viestintäteknologinen osaaminen, työelämätaidot ja yrittäjyys sekä osallistuminen, vaikuttaminen ja kestävän tulevaisuuden rakentaminen.


title: Koulukirjasto

text: Pääsääntöisesti koulukirjastojen kokoelmista ja toiminnasta vastaa tehtävään nimetty vastuuopettaja, mutta koulukirjastoja voidaan ylläpitää myös yhteistyössä kunnan yleisen kirjaston kanssa. Joissain koulukirjastoissa kirjastosta vastaa tehtävään palkattu koulukirjastonhoitaja.


title: Koulukirjasto

text: Koulukirjastojen etuna yleisiin kirjastoihin verrattuna voidaan nähdä se, että kokoelma on laadittu nimenomaan vastaamaan asiakkaiden tarpeita sekä se, että aineistoa ei lainata koulun ulkopuolelle, joten aineisto on saatavissa silloin kuin sitä tarvitaan.


title: Koulukirjasto

text: Lukioiden koulukirjastot on usein tarkoitettu lukiolaisten työtilaksi ja materiaalin tarjoajaksi. Näissä koulukirjastoissa on useimmiten varattu tilaa opiskelulle ja varattu koulutehtävien tekoa varten, tästä syystä käyttösäännöt ovat tarkat. Kirjasto käsitetään yleisesti tärkeäksi tueksi lukion opiskelijoille.


title: Koulukirjasto

text: Lukioiden koulukirjastojen tavoitteina on edistää opiskelijoiden lukuharrastusta, vahvistaa taitoja ja parantaa opiskelijoiden jatko- ja työelämävalmiuksia.


title: Koulukirjasto

text: Lukion koulukirjaston materiaalissa on oppikirjoja, tieteellisiä julkaisuja ja muuta lukiolaisen tarvitsemaa materiaalia. Tieteellistä materiaalia päivitetään ja ylläpidetään, koulukirjastosta riippuen, jopa paremmin kuin kaunokirjallista materiaalia. Myös kaunokirjallisuutta löytyy, mutta usein vähemmän suhteessa muuhun materiaaliin. Sanoma- ja aikakauslehtiä hankitaan lukioiden kirjastoihin luettavaksi.


title: Koulukirjasto

text: Suomen koulukirjastoyhdistys ry (perustettu vuonna 1991) välittää tietoa koulukirjastojen tarpeellisuudesta nykykouluissa ja vaikuttaa osaltaan kansalliseen koulutuspolitiikkaan vahvistaakseen koulukirjastojen asemaa. Yhdistys osallistuu myös koulukirjastotoimintaan sekä Suomessa että kansainvälisesti.


title: Koulukirjasto

text: Unescon koulukirjastojulistus on hyväksytty joulukuussa 1998. Koulukirjastojulistuksessa määritellään koulukirjaston tavoitteet ja tehtävät. Edellä mainittujen seikkojen lisäksi ko. julistuksessa käsitellään koulukirjastojen henkilöstöä, toimintaa ja johtamista sekä rahoitusta, lainsäädäntöä ja verkostoja.


title: Koulukirjasto

text: Suomen laki ei velvoita oppilaitoksia kirjastotoiminnan järjestämiseen.


title: Koulukirjasto

text: Koulukirjastotoiminta on kuitenkin mainittu seuraavissa yhteyksissä:


title: Koulukirjasto

text: Perusopetuslaki 47§: Perusopetusta tukeva muu toiminta


title: Koulukirjasto

text: Perusopetuksen yhteydessä voidaan oppilaille järjestää kirjastotoimintaa, kerhotoimintaa ja muuta opetukseen läheisesti liittyvää toimintaa.


title: Koulukirjasto

text: Lukiolaki 38 §: Lukiokoulutuksen yhteydessä järjestettävä muu toiminta


title: Koulukirjasto

text: Lukiokoulutuksen yhteydessä voidaan opiskelijoille järjestää koulutukseen läheisesti liittyvää muuta toimintaa.


title: Koulukirjasto

text: Lukioasetus 18 §: Lukiokoulutuksen yhteydessä järjestettävä muu toiminta


title: Koulukirjasto

text: Lukiolain 38 §:ssä tarkoitettua toimintaa on oppilaskerho- ja koulukirjastotoiminta sekä muu lukiokoulutukseen läheisesti liittyvä toiminta.


title: Koulukirjasto

text: Päättäessään koulutusta koskevasta lainsäädännöstä v. 1998 Suomen eduskunta antoi lausuman (n:o 6):


title: Koulukirjasto

text: Eduskunta edellyttää, että opetusministeriö painottaa lähivuosien toiminnassaan koulujen kirjasto- ja tietopalvelutoiminnan kehittämistä riittävän monipuolisesti opetuksen pedagogisen kehittämisen osana.


title: Koulukirjasto

text: Ruotsin koululaki (2010:800) edellyttää kirjastotoiminnan järjestämistä kaikissa peruskouluissa ja lukioissa. Tanskassa koulukirjastojen käyttö on sisällytetty opetussuunnitelmaan, minkä on arvioitu aktivoivan koulukirjastojen käyttöä. Norjassa koulukirjastot voivat oman harkintansa mukaan tulkita lakia niin henkilöstön, aineiston, budjetin, tilan ja välineiden kannalta.


title: Koulukirjasto

text: Oulun koulukirjasto


title: Koulukirjasto

text: Oriveden lukio


title: Koulukirjasto

text: Liedon lukio


title: Koulukirjasto

text: Lapuan lukion hanke


title: Koulukirjasto

text: Etelä-Tapiolan lukion koulukirjasto - Vuoden 2015 koulukirjasto


title: Koulukirjasto

text: Tietoyhteiskunnan koulukirjasto : ossaakko nää aatella?. Kirja. Kurttila-Matero, Eeva. Helsinki : BTJ Kirjastopalvelu 2004. ISBN: 951-692-582-0


title: Emilie Hegh Arntzen

text: Emilie Hegh Arntzen (s. 1. tammikuuta 1994 Skien) on norjalainen käsipalloilija. Hän on pelannut Norjan maajoukkueessa lokakuusta 2014 alkaen 68 maaottelua ja tehnyt niissä 81 maalia. Hän saavutti olympiapronssia Rio de Janeirossa 2016. Hän voitti Euroopan-mestaruuden Unkarin ja Kroatian yhdessä järjestämissä kisoissa 2014 sekä Ruotsin kisoissa 2016. Seuratasolla hän edustaa kaudella 2017–2018 Vipers Kristiansandia, jonne hän siirtyi vuonna 2017 Byåsen HE:stä.


title: Emilie Hegh Arntzen

text: Emilie Hegh Arntzenin äiti Hanne Hegh on myös käsipallon olympiamitalisti.


title: Fernande Chiocchio

text: Fernande Chiocchio (s. 29. toukokuuta 1929 Montreal) on kanadalainen mezzosopraano, pianisti ja pedagogi. Hän sai musiikin kandidaatin arvon pianonsoitossa Montrealissa vuonna 1950. Hän opiskeli pianonsoittoa myös École supérieure de musique de Lachinessa sekä laulamista vuosina 1950–55 Pauline Donaldan ja sisar Rolande Ouimet'n johdolla. Hänen muita opettajiaan olivat laulamisessa Rachele Maragliano-Mori ja Philon Ktsanes; näyttämötaitoja hänelle opetti Jan Doat. Vuonna 1951 Chiocchiolle myönnettiin Archambault-palkinto.


title: Fernande Chiocchio

text: Chiocchio teki debyyttinsä Opera Guildin kanssa vuonna 1952 Her Majesty's Theatressa osallistumalla Sergei Prokofjevin "Rakkaus kolmeen appelsiiniin" -oopperan esitykseen. Sittemmin hän esiintyi saman yhtiön kanssa myös muissa rooleissa, joihin lukeutuivat huomattavina esimerkkeinä Mercédès ("Carmen", 1960), Flora ("La traviata", 1962), Dame Marthe ("Faust", 1963) ja Suzuki ("Madama Butterfly", 1965 ja 1969). Lisäksi Chiocchio esiintyi muun muassa Canadian Opera Companyn kanssa.


title: Fernande Chiocchio

text: Chiocchio oli jäsenenä laulukvartetissa, joka teki viisikymmentä konserttia Ranskassa vuonna 1958. Vuonna 1963 hän perusti Josèphe Collen ja George Morganin kanssa Trio vocal de Montréalin, joka esiintyi ensisijaisesti CBC:n radiossa. Chiocchio asettui Ranskaan vuonna 1978 ja esiintyi siellä Nantesin oopperassa. Erään resitaalin jälkeen Jean Vallerand luonnehti Chiocchio yhdeksi sukupolvensa musikaalisimmista esiintyjistä. Chiocchio on myös toiminut opetustehtävissä ja Opéra-Comique du Québecin taiteellisena johtajana (1984–88).


title: Tauridit

text: Tauridit ovat vuosittainen meteoriparvi, joka liitetään Encke-komeettaan. Tauridit ovat itse asiassa kaksi erillistä parvea, Eteläiset ja Pohjoiset. Eteläiset tulevat Enckestä ja Pohjoiset tulevat asteroidista 2004 TG10. Ne on nimetty härän tähdistön mukaan, mistä ne näyttävät tulevan. Niitä joskus sanotaan "Halloweenin tulipalloiksi" koska ne näkyvät lokakuussa ja marraskuussa.


title: Beta Tauridit

text: Beta Tauridit ovat vuosittainen meteoriparvi, jotka kuuluu "päiväparviin", joiden huiput ovat auringonnousun jälkeen. Ne ovat yleensä aktiivisia kesäkuusta heinäkuuhun. Niiden radiantti on härän tähdistö.


title: 24 Canum Venaticorum

text: 24 Canum Venaticorum on tähti Ajokoirissa.


title: 24 Canum Venaticorum

text: 24 Canum Venaticorum on A-tyyppinen valkoinen kääpiö jonka magnitudi on +4.68. Se on noin 191 valovuotta Maapallosta.


title: 20 Canum Venaticorum

text: 20 Canum Venaticorum on Ajokoirien tähdistössä sijaitseva keltavalkoinen F-tyypin jättiläinen, jonka magnitudi on +4.72. Se on noin 286 valovuotta Maapallosta.


title: Albay (1885)

text: Albay oli Espanjan laivaston vuonna 1885 valmistettu Albay-luokan tykkivene, joka oli suunniteltu palvelemaan Filippiineillä.


title: Albay (1885)

text: Espanjan siirtomaahallinto Filippiineillä tilasi aluksen Cavitesta Filippiineiltä, missä köli laskettiin 1885. Joidenkin lähteiden mukaan alus tilattiin Whampoa Dock Companyltä Hong Kongista ja se olisi valmistettu telakan toimeksiannosta Shanghaissa. Alus laskettiin vesille vielä samana vuonna ja se valmistui 1886.


title: Albay (1885)

text: Espanjan-Yhdysvaltain sodassa alus oli Filippiineillä kohtaamatta Yhdysvaltain laivastoa. Useiden muiden tykkiveneiden tavoin alus oli Zamboangalla Mindanaossa.


title: Albay (1885)

text: Yhdysvaltain asevoimien ja Emilio Aguinaldon johtamien aseistettujen filippiiniläisryhmien väliset sotatoimet alkoivat Manilan ympäristössä 4. helmikuuta 1899. Yhdysvaltain Aasian laivue tarvitsi siten matalakulkuisia tykkiveneitä tukeakseen maajoukkojen taistelua. Espanjan ja Yhdysvaltain välisen sodan päättänyt rauhansopimus mahdollisti Yhdysvaltain maavoimille tehdä sopimuksen Espanjan laivaston Zamboangalla olleiden tykkiveneiden lunastamisesta.


title: Albay (1885)

text:
Yhdysvaltain sotaministeriö osti 2. toukokuuta 1899 Zamboangalta kolme höyrypurtta ja kymmenen tykkivenettä yhtenä "Albay", jonka lunastus hinta oli 315 000 dollaria. Alukset siirrettiin laivastolle samasta hinnasta. Alus liitettiin 21. toukokuuta Yhdysvaltain laivastoon nimellä "USS Albay". Aluksen päälliköksi siirrettiin panssarikansiristeilijä "USS Baltimorelta" aliluutnantti Michael J. McCormack.
Alus poistettiin palveluksesta 13. helmikuuta 1904 Cavitessa ja myytiin 8. kesäkuuta 1906.


title: Alsedo (1882)

text: Alsedo oli Espanjan laivaston vuonna 1882 valmistunut rautarunkoinen Pilar-luokan tykkivene, joka oli suunniteltu palvelemaan Espanjassa.


title: Alsedo (1882)

text: Alus tilattiin Caraccasta, missä köli laskettiin 18. toukokuuta 1880. Alus valmistui vuonna 1882.


title: Alsedo (1882)

text: Kuuban kapinan alkaessa alus lähetettiin Espanjasta Kuubaan. Espanjan-Yhdysvaltain sodan alkaessa alus oli Ciengugasissa päällikkönään Bruguetas. Sodan jälkeen alus myytiin kauppalaivastolle Kuubaan, jolloin se nimettiin "Terezaksi". Aluksen myöhempi kohtalo on tuntematon.


title: Metributsiini

text: Metributsiini (CHSNO) on triatsiinijohdannaisiin kuuluva heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.


title: Metributsiini

text: Huoneenlämpötilassa metributsiini on valkoisia tai värittömiä kiteitä. Yhdiste liukenee hieman veteen ja hyvin moniin orgaanisiin liuottimiin esimerkiksi etanoliin, dimetyyliformamidiin, asetoniin ja ksyleeniin. Metributsiinin herbisidiset ominaisuudet perustuvat siihen, että se pysäyttää kasvien fotosynteesin osana olevan elektroninsiirtoketjun..


title: Metributsiini

text: Metributsiinin valmistuksen lähtöaineena käytetään pinakolonia. Pinakoloni reagoi sulfuryylikloridin ja dimetyyliamiinin kanssa ja tässä reaktiossa muodostuva tioamidi hydrolysoidaan emäksisissä olosuhteissa. Muodostuva karboksyylihappo reagoi tiokarbohydratsidin kanssa muodostaen heterosyklisen rengasrakenteen, 4‐amino‐5‐okso‐3‐tiokso‐6‐"tert"‐butyyli‐2,3,4,5‐tetrahydro‐1,2,4‐triatsiinin. Viimeisessä vaiheessa tämä yhdiste metyloidaan metyylijodidin tai -bromidin avulla.


title: Metributsiini

text: Metributsiinia käytetään laajakirjoisena rikkaruohomyrkkynä muun muassa peruna-, soijapapu-, vihannes ja viljapelloilla. Yhdiste levitetään jauheena tai liuoksena. Metributsiini on hyväksytty käytettäväksi muun muassa Euroopan unionin alueella.


title: Clarice Carson

text: Clarice Carson, o.s. Katz (23. joulukuuta 1929 Montreal, Quebec – 2. toukokuuta 2015 Toronto, Ontario), oli kanadalainen oopperalaulaja, äänialaltaan sopraano. Hän lauloi muun muassa Metropolitan-oopperassa, Canadian Opera Companyssa ja CBC:ssä. Hän esiintyi lavalla sellaisten oopperalaulajien kuin Luciano Pavarottin, Plácido Domingon, Louis Quilicon ja Léopold Simoneaun kanssa. Kapellimestareihin, joiden kanssa hän teki yhteistyötä, lukeutuivat Zubin Mehta, Eugene Ormandy, James Levine ja Richard Bonynge. Carson otettiin Canadian Opera Hall of Fameen, ja hän oli vuonna 2013 ensimmäinen kilven New Yorkin National Opera Centeriin saanut kanadalainen.


title: Clarice Carson

text: Carson opiskeli Montrealissa Pauline Donaldan ja Jacqueline Richardin johdolla sekä New Yorkissa Julia Drobnerin johdolla. Julkisen ensiesiintymisensä Carson teki Sarah Fischerin konsertissa Montrealissa vuonna 1956. Ensimmäiset oopperaroolinsa hän esitti Opera Guildin kanssa Giuseppe Verdin, Georges Bizet'n ja Charles Gounod'n teoksissa. Hänen laaja ohjelmistonsa kattoi osuuksia Richard Wagnerin ja Hans Pfitznerin oopperoista verismin teoksiin. Carsonin kansainvälinen laulu-ura jatkui vuoteen 1986 saakka. Tämän jälkeen hän toimi International Resource Centre for Performing Artistsin (IRCPA) johtokunnassa ja opasti monia nuoria laulajia.


title: Clarice Carson

text: Carsonin toinen aviomies oli kreikkalais-yhdysvaltalainen tenori ja laulunopettaja Philon Ktsanes. Carson kuoli 85-vuotiaana munuaisten vajaatoimintaan.


title: Lappeenrannan kaupunginkirjasto

text: Lappeenrannan kaupunginkirjasto toimii Lappeenrannan kaupungissa ja sen lähialueilla. Kirjasto on perustettu vuonna 1883. Uuden pääkirjastorakennuksen avajaiset olivat vuonna 1974. Vuonna 2017 henkilökuntaa työskenteli henkilötyövuoden aikana kirjaston palkkaamana 46,23 henkeä.


title: Lappeenrannan kaupunginkirjasto

text: Lappeenrannan kaupunginkirjasto kuuluu Heili-kirjastokimppaan.


title: Lappeenrannan kaupunginkirjasto

text: Koulukirjastonhoitaja Juho Pelkonen esitti vuonna 1883 kaupunginhallitukselle, että Lappeenrannan kaupunki ottaisi siihen mennessä satunnaisin avustuksin toimineen lainakirjaston ja lukusalin omistukseensa ja hoitoonsa. Kaupunginhallitus suostui esitykseen ja myönsi kirjastolle tukea 200 markkaa, josta 150 markkaa tuli käyttää kirjojen hankintaan ja sitomiseen. Näistä rahoista varattiin myös 50 markan vuotuinen määräraha kirjastonhoitajan palkkaamiseen.


title: Lappeenrannan kaupunginkirjasto

text: Ensimmäiseksi kunnalliseksi kirjastonhoitajaksi valittiin maalarimestari P. Tijainen. Vuonna 1908 Lappeenrannassa otettiin luokitukseksi uusi ja Suomessa vielä kiistanalainen Deweyn kymmenluokitusjärjestelmä. Kirjaston lainajärjestelmä uusittiin Detroit-menetelmään vuonna 1948. 1949 kirjastoon avattiin lapsille oma suunniteltu osasto.


title: Lappeenrannan kaupunginkirjasto

text:
Kirjasto sai uudet tilat Säätiö- eli Postitalosta. Näissä tiloissa kirjasto sijaitsi uuden talon valmistumiseen saakka aina vuoteen 1973. Lappeenrannan Kilta ehdotti erityisen kotiseutuosaston kokoamista kirjaston yhteyteen. Esitys hyväksyttiin. Vain kahta kuukautta ennen kuntaliitosta (Lappeenranta-Lappee-Lauritsala) ja sen mukanaan tuomia muutoksia perustettiin Tyysterniemen kansakoululle myös lasten- ja nuortenosasto.
Alakylän ja Tyysterniemen toiminnat kytkettiin toisiinsa. Molempia hoiti sama kirjastonhoitaja.


title: Lappeenrannan kaupunginkirjasto

text: Vuoden 1967 alussa toteutettiin kuntaliitos, joka yhdisti Lappeenrannan kaupungin, Lappeen kunnan ja Lauritsalan kauppalan. Näin syntyi laaja 50 023 asukkaan kaupunki, jonka kirjastotoimi käsitti pääkirjaston lisäksi 25 sivukirjastoa ja neljä laitoskirjastoa.


title: Lappeenrannan kaupunginkirjasto

text: Muodostuneen suurkunnan alue oli paisunut niin laajaksi, että kirjastoauto nähtiin välttämättömyytenä. Kirjastolautakunta esitti auton hankkimista heti vuoden 1967 alussa. Lappeenrannan saadessa kirjastoauton syksyllä siirryttiin samalla kameralainausjärjestelmään. Kirjastoauton lainauskamera ja siitä saadut kokemukset johtivat lainauskameran hankkimiseen myös pääkirjastoon vuonna 1968.


title: Lappeenrannan kaupunginkirjasto

text: Uuden kirjastotalon rakennus alkoi vuonna 1973 ja arkkitehtina toimi Erkki Pasanen. Samana vuonna Valtioneuvosto teki päätöksen maakuntakirjaston tehtävien antamisesta Lappeenrannan kaupungin pääkirjastolle ja esitti käytettäväksi nimeä Lappeenrannan kaupunginkirjasto - maakuntakirjasto. Uuden kirjastotalon avajaisia vietettiin 7.8.1974.


title: Lappeenrannan kaupunginkirjasto

text: Kunnallisen kirjastonsa 100-vuotisjuhlavuonna 1983 Lappeenrannassa valmistauduttiin ATK-lainaukseen. Käynnissä oli ATK-kirjarekisterin luominen. Vuonna 1987 kirjakokoelma saatiin viedyksi rekisteriin. Poistokirjamyynti sekä videoiden lainaus aloitettiin vuonna 1989.


title: Lappeenrannan kaupunginkirjasto

text: Vuosi 1991 jäi Lappeenrannan kirjaston historiaan supistusten vuotena: syyskuussa lakkautettiin Kaukaan kirjasto ja Armilan sekä Lamposaaren lainausasemat. Mutta seuraavana vuonna miljoonan lainan raja ylittyi ensimmäisen kerran kirjaston historiassa. Vuonna 1993 uusi kirjastoauto aloitti ajon. Pääkirjastossa aloitettiin internetyhteyksien tarjonta asiakkaille vuonna 1996. Käytössä oli yksi kone lapsille ja yksi aikuisille. Kirjastoon perustettiin tietoverkkoneuvojan virka. Seuraavana vuonna kirjastossa siirryttiin uusittuun lainausjärjestelmään: Riimi-järjestelmä muuttui Windows-pohjaiseksi. Samalla uusittiin lainaajakortti. Vuonna 1998 kirjaston kokoelmaluettelo saatiin internetin kautta asiakkaiden käytettäväksi. Uutena palvelumuotona vuonna 1999 aloitettiin asiakkaille lainojen uusiminen ja kirjojen varaus internetin kautta.


title: Lappeenrannan kaupunginkirjasto

text: Vuonna 2001 maakuntakirjasto solmi palvelusopimuksen Helsingin yliopiston kanssa elektronisen aineiston hankinnasta. Kirjastoon hankittiin tuolloin myös ensimmäinen lainausautomaatti. 2003 kirjastoon ostettiin Akateeminen Tietopalvelu Oy:n ATP-Origo -palvelujärjestelmä. Järjestelmä otettiin käyttöön kuitenkin vasta kesäkuussa 2004. Kuntaliitoksessa Joutsenon kaupunki liittyi 1.1.2009 Lappeenrantaan. Samalla Lappeenrannan kirjastoverkkoon tuli neljä uutta lähikirjastoa (Joutsenon, Korvenkylän ja Pulpin kirjastot sekä Aholan lainausasema).


title: Lappeenrannan kaupunginkirjasto

text:
Ylämaan kirjasto liittyi kuntaliitoksen myötä vuoden 2010 alusta osaksi Lappeenrannan maakuntakirjastoa. Seuraavana vuonna aloitettiin E-kirjojen lukulaitteiden lainaaminen. 11.1.2012 uusi kirjastoauto Willitys aloitti liikennöinnin. Vuonna 2013 Etelä-Karjalan kirjastojen yhteinen Heili-kimppa aloitti toimintansa. Yhteinen uusi kirjastojärjestelmä Aurora otettiin käyttöön 4.12. Pääkirjastossa otettiin käyttöön aineiston RFID-tarrat. Kirjaston asiakasraati aloitti toimintansa. Korvenkylän kirjasto sai uudet tilat koulun, päiväkodin ja neuvolan yhteydessä 2014. Uudessa kirjastossa aloitettiin omatoimiasiointi ensimmäisenä Lappeenrannassa. Vuonna 2016 pääkirjaston tiloja nimettiin uudelleen: entisestä musiikkisalista tuli Heili-sali ja Satuhuoneesta Tarinasali. Vapaaehtoiset it-opastajat aloittivat asiakasopastukset saman vuoden keväällä. Mustolan kirjasto lopetti toimintansa 31.5.2017 ja uusi Pontuksen kirjasto avattiin 14.8.2017 Pontuksen päiväkotikoululla. Omatoimiasiointi Pontuksella alkoi 1.12.2017. Pääkirjaston lajitteleva palautusautomaatti otettiin käyttöön 2017 kesällä.
Carelica-kotiseutukokoelman kerääminen aloitettiin 1950-luvulla, kun ilmeni huolta luovutetun Karjalan kulttuuriperimän säilymisestä. Vuonna 1957 tehtiin esitys siitä, että Lappeenrannan kaupunginkirjastoon perustettaisiin erillinen kotiseutukokoelma. Esityksen laati Lappeenrannan Kilta, Anni Kepilän aloitteesta.
Valtion kirjastotoimiston johtaja, kouluneuvos Kaarina Ranta tähdensi Lappeenrannassa käydessään vuonna 1961, että ”erityisesti kotiseutuosastoon olisi kaikin voimin koottava Karjalaa koskevaa kirjallisuutta”.Vuonna 1968 kokoelmaan kuului 2373 nimikettä. Nykyisellään kokoelmassa on jo lähes 12 000 kirjaa sekä paljon eri alojen pienpainatteita.
Carelica-kokoelma oli edistämässä maakuntakirjaston perustamista Lappeenrantaan vuonna 1973.


title: Lappeenrannan kaupunginkirjasto

text: Carelica-kokoelman aineisto on kerätty nykyisen Etelä-Karjalan alueelta. (Ennen kuntaliitoksia alueeseen kuului 15 kuntaa, nykyään 9.) Carelica-kokoelmaan kootaan kirjallisuutta myös Karjalan luovutetulta alueelta. Aineiston keruualueeseen kuuluu Kannaksen alueiden lisäksi myös Inkeri.


title: Lappeenrannan kaupunginkirjasto

text: Lappeenrannan kirjastoon avattiin vuonna 2015 uusi musiikkiosasto, jonka tarkoituksena oli elävöittää kirjaston tarjontaa erilaisilla tavoilla. Musiikkiosasto siirrettiin katutasosta kolmanteen kerrokseen, siitä tuli suurempi ja myös cd-hyllyt muutettiin uusiksi. Uusi musiikkiosasto mahdollisti esimerkiksi musiikkiesitysten järjestämisen. Uudistusten myötä kirjaston valikoima myös selkiintyi. Musiikkivalikoima on laaja ja nyt kaikki musiikkiaiheinen löytyy samasta paikasta. (Lappeenrannan kirjasto sai uuden musiikkiosaston, 2015.)


title: Lappeenrannan kaupunginkirjasto

text: Kesällä 2016 Lappeenrannan kirjasto teki uuden aluevaltauksen, kun se tarjosi mahdollisuuden lainata polkupyöriä. Turussa kyseistä oltiin kokeiltu jo aiemmin, joka antoi idean toteuttaa samaa myös Lappeenrannan kirjastossa. Pyöriä voi lainata itsenäisesti 15-vuotiaasta ylöspäin kirjastokortilla, päiväksi kerrallaan. Kirjastolla on ollut myös aiemmin lainattavissa erilaisia liikuntavälineitä ja pelejä, kuten esimerkiksi kävelysauvat, tasapainolauta, askelmittari ja gymstick-jumppakeppi. Liikuntavälineiden lainaamisen taustalla on ajatus hyvinvoinnin tukemisesta ja se onkin toteutettu yhteistyössä liikuntatoimen kanssa. (Lappeenrannan kirjasto teki uuden aluevaltauksen - nyt voi lainata polkupyöriä, 2016.)


title: Lappeenrannan kaupunginkirjasto

text: Lappeenrannan kirjasto sai keväällä 2017 valtion tukea e-kirjojen käyttöön ottoon ja Imatran kirjastot saivat tukea digiohjaajan palkkaamiseen. Imatran seudun kirjastot palkkasivat digiohjaajan käynnistämään sähköisten palvelujen ja aineistojen käyttöä. Tähän kirjastot saivat 15 000 tukea valtiolta. Lappeenrannan sekä Porvoon yhteishankkeessa mallinnettiin e-kirjojen käyttöä. Tämän tarkoituksena oli parantaa lasten lukutaitoa sekä lisätä heidän lukuharrastustaan. Lappeenrannan Suomi 100-luentosarjaan Lappeenrannan maakuntakirjastossa saatiin 7000 euroa. Toiset 7000 euroa Lappeenranta sai hankkeeseen: aikamatka Suomi100-lastenkirjallisuuteen sanataiteen keinoin. (Lappeenrannan kirjasto sai valtion tukea e-kirjojen käyttöön ottoon: Imatran kirjastot saivat tukea digiohjaajan palkkaamiseen, 2017)


title: Lappeenrannan kaupunginkirjasto

text: Joulukuussa 2017 Lappeenrannan kirjastossa järjestettiin Suomen luonnonsuojeluliiton toimesta rakennustalkoot, jossa rakennettiin norpille turvallisia katiskoja. Kyseiset talkoot olivat osana jo vuonna 2013 alkanutta Saimaannorppa-LIFE- hanketta. Luontokuvaajana ja kalastajana tunnettu Juha Taskinen oli kirjastolla opastamassa katiskoiden rakentamista. Rakennustalkoiden tarkoituksena oli levittää tietoutta verkkokalastuksen vaaroista uhanalaisille saimaannorpille, sekä kannustaa ihmisiä kalastamaan norpille turvallisilla katiskoilla, jotta he välttyisivät verkkokuolemalta. Kirjastoon olivat kaikki tervetulleita rakentamaan katiskoja, mutta myös keskustelemaan aiheesta. (Lappeenrannan kirjastossa rakennetaan norppaturvallisia katiskoja 1.–2.12, 2017.)


title: Lappeenrannan kaupunginkirjasto

text: Vuoden 2017 marraskuussa Lappeenrannan uutiset kertoivat Lappeenrannan lähikirjastoihin tulevan lisää omatoimiaukioloja lähiaikoina. Omatoimiaikoina kirjastoon kirjaudutaan kirjastokortilla ja tunnusluvulla. Korvenkylän kirjasto on ollut Lappeenrannan ensimmäinen kirjasto, jossa on ollut omatoimiaukiolo. Kyseisessä kirjastossa omatoimiaukiolot ovat toimineet suurimmaksi osaksi häiriöttä, mutta henkilökohtaista palvelua on kaivattu. Koulun ja päiväkodin yhteydessä olevaan Pontuksen kirjastoon kerrottiin vuoden 2017 lopulla vielä tulevan omatoimiaukiolot. Pontuksen jälkeen omatoimiaukioloja on tarkoitus laajentaa myös Voisalmen ja Ylämaan kirjastoihin, jonka jälkeen kyseisiä aukioloja tulisi myös Joutsenoon ja Lauritsalaan. Omatoimisuuden tarkoituksena on parantaa palvelujen saatavuutta. (Lappeenrannan lähikirjastoihin tulee lisää omatoimiaukioloja, 2017.)


title: Fuckin’ in the Bushes

text: Fuckin’ in the Bushes on brittiläisen rockyhtye Oasiksen kappale, joka on ensimmäinen raita yhtyeen neljännellä studioalbumilla "Standing on the Shoulder of Giants" (2000).


title: Fuckin’ in the Bushes

text: Kappale julkaistiin promosinglenä alkuvuodesta 2000. Kappaletta ei julkaistu virallisesti singlenä, eikä se saanut listasijoituksia, mutta se on yksi suosituimpia ja arvostetuimpia kappaleita etenkin yhtyeen fanien keskuudessa.


title: Fuckin’ in the Bushes

text: ”Fuckin’ in the Bushes” sisältyi myös heinäkuussa 2000 julkaistulle "Familiar to Millions" -livealbumille.


title: Fuckin’ in the Bushes

text: Kappale on instrumentaalinen, mutta se sisältää samplattuja repliikkejä, kuten ”Kids are running around naked, fucking in the bushes”. Nämä repliikit ovat Murray Lernerin dokumenttielokuvasta "Message to Love", joka kertoo Isle of Wight -festivaalin tapahtumista vuodelta 1970.


title: Fuckin’ in the Bushes

text: ”Fuckin’ in the Bushes” sisältyi Oasiksen soittolistaan ensimmäisen kerran "Standing on the Shoulder of Giants Tour" -kiertueella vuonna 2000. Sitä soitettiin myös "Heathen Chemistry", "Don’t Believe the Truth" ja "Dig Out Your Soul" -albumien kiertueilla vuosina 2002–2009. ”Fuckin’ in the Bushes” soitettiin aina konserttien avauskappaleena taustanauhalta siten, että yhtye tuli lavalle vasta kappaleen soidessa. Liam Gallagher esitti kappaletta myös oman soolouransa kiertueella vuonna 2017.


title: Piiloleikki (taideteos)

text: Piiloleikki on taiteilija Oona Tikkaojan pienistä pronssiveistoksista koostuva taideteos Turussa Aurajoen rannassa. Kun veistokset vuonna 2011 julkistettiin, niitä oli 30, mutta kaksi on kadonnut. Veistokset on toteutettu yhdessä 5–10-vuotiaiden lasten kanssa. Lapset saivat muovailla Seikkailupuistossa omakuviaan, jotka Tikkaoja sitten valoi pronssiin.


title: Piiloleikki (taideteos)

text: Pienoisveistokset on sijoiteltu Martinsillan ja Turun linnan välille. Veistokset ovat hieman piilossa, kadun reunuksissa ja koloissa. Etsintää helpottamaan on laadittu kartta, missä mikäkin patsas sijaitsee. Pienin veistoksista on vain viisi senttimetriä korkea. Aiheet vaihtelevat balleriinasta supermieheen.


title: Piiloleikki (taideteos)

text: "Piiloleikki" on esimerkki osallistavasta taiteesta. Tikkaojalla teoksen taustalla on ajatus, että kun julkisia pronssiveistoksia pääsevät yleensä tekemään vain ansioituneemmat taiteilijat, saavat lapset nyt saman mahdollisuuden.


title: Marta Rovira

text: Marta Rovira i Vergés (s. 1977 Vic) on katalonialainen poliitikko ja Katalonian tasavaltalaisen vasemmiston pääsihteeri. Hän ilmoitti 23. maaliskuuta 2018 joutuneensa lähtemään maanpakoon, koska Espanjassa häntä ja useaa muuta katalaanipoliitikkoa uhkaa jopa 30 vuoden vankeus "kapinasta" Katalonian aluehallinnon järjestettyä 1. lokakuuta 2017 kansanäänestyksen Katalonian itsenäistymisestä.


title: Marta Rovira

text: Rovira on toiminut alueparlamentin kansanedustajana ja toisen hallituspuolueen pääsihteerinä. Rovira ei ollut Katalonian aluehallituksessa ministerinä.


title: Marta Rovira

text: Katalonian itsenäistymisestä järjestetyn kansanäänestyksen jälkeen Espanjan korkeimman oikeuden tuomari Pablo Llarena on ilmoittanut, että Roviraakin syytetään kovimmalla mahdollisella rikosnimikkeellä "kapinasta" (), koska hän oli tuomarin mukaan yksi kansanäänestyksen pääsuunnittelijoista ja hallinnollisista toteuttajista.


title: Marta Rovira

text: Rovira lähti maanpakoon samana päivänä, jona hänet ja viisi muuta katalaanipoliitikkoa (Jordi Turull, Carme Forcadell, Raül Romeva, Josep Rull ja Dolors Bassa) oli kutsuttu oikeuden kuultaviksi ja onnistui näin välttämään vangituksi tulemisen, sillä kaikki viisi oikeuden eteen saapunutta määrättiin tutkintavankeuteen, osa heistä jo toistamiseen. Lisäksi neljä "kapinasta" syytettyä poliitikkoa ja kansalaisjärjestön puheenjohtajaa (Oriol Junqueras, Joaquim Forn, Jordi Sànchez ja Jordi Cuixart) oli jo tuolloin ollut tutkintavankeudessa yhtäjaksoisesti loppuvuodesta 2017 alkaen. Rovira oli ilmoittanut jo maanpakoon lähtemistä edeltävänä päivänä yhdessä Forcadellin ja Bassan kanssa luopuvansa kansanedustajan paikastaan Katalonian parlamentissa, jottei heidän mahdollinen vangitsemisensa heikentäisi parlamentin toimintakykyä.


title: Marta Rovira

text: Espanja on antanut Rovirasta kansainvälisen pidätysmääräyksen, mutta ainakin toistaiseksi hänen nykyinen olinmaansa Sveitsi on kieltäytynyt panemasta pidätysmääräystä toimeen, sillä se pitää Roviraan Espanjassa kohdistuvia syytteitä poliittisina. Espanja on yrittänyt painostaa diplomaattisesti Sveitsiä luovuttamaan Roviran Espanjaan. Roviran lisäksi Sveitsissä on maanpaossa entinen kansanedustaja Anna Gabriel.


title: Vetšnyi strannik

text: Vetšnyi strannik Judifin kappale, joka edusti Venäjää vuoden 1994 Eurovision laulukilpailussa Irlannin Dublinissa.


title: Vetšnyi strannik

text: Kappale sijoittui Euroviisuissa 25 maan joukosta sijalle 9. 70 pisteellä.


title: Emma Kirkby

text: Emma Carolyn Kirkby DBE (s. 26. helmikuuta 1949 Cambridge, Englanti) on brittiläinen taidemusiikin laulaja, äänialaltaan sopraano. Hän opiskeli antiikintutkimusta Oxfordin yliopistosta ja sai laulunopetusta Jessica Cashilta. Opiskeluaikoinaan hän lauloi harrastusluonteisesti kuoroissa ja pienissä kokoonpanoissa. Jo tuossa vaiheessa hän erikoistui renessanssi- ja barokkiaikojen ohjelmistoon.


title: Emma Kirkby

text: Kirkby liittyi Taverner-kuoroon vuonna 1971 ja aloitti pitkäaikaisen yhteistyönsä Consort of Musicken kanssa vuonna 1973. Hän on tehnyt pitkälti toistasataa levytystä, jotka kattavat musiikkia Hildegard Bingeniläisen tuotannosta italialaisen ja englantilaisen renessanssiajan madrigaaleihin, barokin ajan kantaatteihin ja oratorioihin sekä Wolfgang Amadeus Mozartin ja Joseph Haydnin teoksiin.


title: Emma Kirkby

text: Kirkbystä tehtiin Brittiläisen imperiumin ritarikunnan "Dame" vuonna 2007, ja hänelle myönnettiin Queen's Medal for Music vuonna 2011.


title: Kari Mette Johansen

text: Kari Mette Johansen (s. 11. tammikuuta 1979 Fredrikstad) on norjalainen käsipalloilija. Hän pelasi Norjan maajoukkueessa 203 maaottelua ja teki niissä 493 maalia. Hän voitti olympiakultaa Pekingissä 2008 ja Lontoossa 2012. maailmanmestaruuden Brasiliassa 2011 sekä Euroopan-mestaruuden Unkarissa 2004, Ruotsissa 2006, Makedoniassa 2008 sekä Tanskan ja Norjan yhdessä järjestämissä kisoissa 2010. Seuratasolla hän edusti Larvikia.


title: Liikunnan aluejärjestö

text: Liikunnan aluejärjestöt ovat alueellisia maakuntien rajoja noudattavia yhdistyksiä, joiden jäseninä on pääasiassa alueidensa urheiluseuroja. Liikunnan aluejärjestöjä on 15. Ne saavat toimintaansa avustuksia mm. opetus- ja kulttuuriministeriöltä. Aluejärjestöt tuottavat jäsenilleen koulutusta, tarjoavat tukipalveluja ja järjestävät tapahtumia sekä leirejä.


title: Liikunnan aluejärjestö

text: Liikunnan aluejärjestöjärjestelmä luotiin vuonna 1993, kun urheilun keskusjärjestö Suomen Liikunta ja Urheilu perustettiin. Liikunnan aluejärjestöt olivat Suomen Liikunta ja Urheilun jatkajaksi perustetun Valon jäseniä, mutta ne eivät liittyneet sen korvanneen uuden Olympiakomitean kumppanuusjäseniksi, koska eivät olisi saaneet äänivaltaa vuosikokouksessa.


title: Mari-Elizabeth Morgen

text: Mari-Elizabeth Morgen (s. 11. joulukuuta 1944 Kitchener, Ontario) on kanadalainen pianisti. Hän valmistui Juilliard Schoolista ja opiskeli myös Gordon Hallettin johdolla The Royal Conservatory of Musicissa, Torontossa, sekä Toronton yliopistossa Jacques Abramin ja Pierre Souvairanin johdolla. Morgen voitti ensipalkinnon kansainvälisessä Bach-kilpailussa Washington DC:ssa vuonna 1968 ja nuorten konserttitaiteilijoiden kansainvälisen yleisökilpailun New Yorkissa 1970. Palkinnon ansiosta hän pääsi tekemään debyytin New Yorkin kaupungintalossa 23. marraskuuta 1970. Sittemmin Morgen on esiintynyt laajasti Kanadassa ja Yhdysvalloissa. Hän muutti vuonna 1972 Cambridgeen, Massachusettsiin.


title: Gøril Snorroeggen

text: Gøril Snorroeggen (s. 15. helmikuuta 1985 Trondheim) on norjalainen käsipalloilija. Hän pelasi Norjan maajoukkueessa 102 maaottelua ja teki niissä 224 maalia. Hän voitti olympiakultaa Pekingissä 2008 ja Lontoossa 2012, maailmanmestaruuden Brasiliassa 2011 sekä Euroopan-mestaruuden Unkarissa 2004 ja Ruotsissa 2006. Seuratasolla hän edusti Byåsen HE:tä ja tanskalaista Team Esbjergiä.


title: Gøril Snorroeggen

text: Gøril Snorroeggenin sisko Marte Snorroeggen on myös maajoukkuekäsipalloilija.


title: Kristine Lunde-Borgersen

text: Kristine Lunde-Borgersen (o.s. Lunde, s. 30. maaliskuuta 1980 Kristiansand) on norjalainen käsipalloilija. Hän pelasi Norjan maajoukkueessa 181 maaottelua ja teki niissä 496 maalia. Hän voitti olympiakultaa Pekingissä 2008 ja Lontoossa 2012, maailmanmestaruuden Brasiliassa 2011 sekä Euroopan-mestaruuden Unkarissa 2004, Ruotsissa 2006 ja Makedoniassa 2008. Seuratasolla hän on edustanut muun muassa tanskalaisseuroja Aalborg DH ja Viborg HK sekä palattuaan välivuosien jälkeen kentälle kotimaansa Vipers Kristiansandia.


title: Kristine Lunde-Borgersen

text: Lunde-Borgersenin kaksossisar Katrine Lunde on myös menestynyt käsipalloilija.


title: Dajana Dengscherz

text: Dajana Dengscherz (s. 3. joulukuuta 1996) on itävaltalainen alppihiihtäjä.


title: Dajana Dengscherz

text: Dengscherz kilpaili alppihiihdon maailmancupissa ensimmäisen kerran Val d’Isèressä joulukuussa 2015. Maailmancupin pisteille hän ylsi ensimmäisen kerran Altenmarkt-Zauchenseen supersuurpujottelussa tammikuussa 2016 oltuaan 30:s. Toisen kerran hän saavutti saman sijoituksen Lake Louisen syöksylaskussa joulukuussa 2017. Nuorten MM-kilpailuissa Åressa 2017 hän saavutti supersuurpujottelussa pronssia.


title: Tonje Nøstvold

text: Tonje Nøstvold (s. 7. toukokuuta 1985 Stavanger) on norjalainen käsipalloilija. Hän pelasi Norjan maajoukkueessa 183 maaottelua ja teki niissä 408 maalia. Hän voitti olympiakultaa Pekingissä 2008 ja Lontoossa 2012, maailmanmestaruuden Brasiliassa 2011 sekä Euroopan-mestaruuden Ruotsissa 2006, Makedoniassa 2008 sekä Tanskan ja Norjan yhdessä järjestämissä kisoissa 2010. Seuratasolla hän on edustanut muun muassa Byåsenia sekä tanskalaista FC Midtjyllandia.


title: Helen Jahren

text: Helen Jahren (s. 1959) on ruotsalainen oboisti. Hän on esiintynyt solistina Euroopassa, Yhdysvalloissa, Etelä-Amerikassa ja Kaukoidässä. Hän on muun muassa levyttänyt Wolfgang Amadeus Mozartin, Johann Sebastian Bachin ja Alfred Schnittken konserttoja sekä Benjamin Brittenin, Arnold Schönbergin ja muiden kamarimusiikkia. Viitisenkymmentä säveltäjää on luonut uutta musiikkia Jahrenia varten. Jahren pitää mestarikursseja eri puolilla maailmaa ja opettaa oboensoittoa Tanskassa. Hänestä tehtiin vuonna 1998 Ruotsin kuninkaallisen musiikkiakatemian kunniajäsen.


title: Helen Jahren

text: Jahren opiskeli Heinz Holligerin johdolla. Hän on tehnyt yhteistyötä Olli Mustosen, Marc-André Hamelinin, Sharon Bezalyn ja lukuisien muiden muusikoiden kanssa. Hän kantaesitti vuonna 1999 Poul Rudersin konserton.


title: Mediapaniikki

text: Mediapaniikki tarkoittaa median aiheuttamaa (moraalista) paniikkia. Media voi tässä tarkoittaa melkein mitä tahansa viestinnän kenttää, vaikkapa internetiä, pelejä, sosiaalista mediaa, elokuvia, aikakauslehtiä. Mediapaniikissa pelätään siis jonkin median välineen, kuten pelien mahdollisia seurauksia. Tyypillisiä mediapaniikin aiheuttamia huolen aiheita ovat seksuaalinen ahdistelu ja väkivaltainen käyttäytyminen. Toisin kuin moraalisessa paniikissa, mediapaniikilla ei yleensä ole vaikutusta politiikkaan. Mediapaniikin luonteeseen kuuluu, kuten moraaliseen paniikkiin, että mediapaniikki syntyy nopeasti ja laantuu nopeasti. Voidaan puhua "uutuuden pelosta". Esimerkiksi pelätään jotain täysin uudenlaista peliä. Mediapaniikissa lehdistö usein lietsoo tätä pelkoa vielä lisää. Esimerkiksi otsikoissa liioitellaan ja stereotypisoidaan (määritetään "yhteinen vihollinen") jopa siinä määrin, että kirjoitus ei ole enää totuuteen perustuvaa.


title: Mediapaniikki

text: Mediapaniikkia esiintyy usein asiantuntijoiden moraalisesti painottuneissa diskursseissa. Keskustellaan onko jokin median väline vaarallinen tai sen käyttö "väärin" tai "oikein". Usein syytetään media- ja populaarikulttuurin välinettä kuten pelejä, kun tapahtuu jotakin kauhua herättävää, vaikka pelit eivät olisikaan olleet kauhua aiheuttaneen teon syy. Tavallisimpia mediapaniikin kohteita eli "yhteisiä vihollisia" ovatkin esimerkiksi pelit, älypuhelimet ja muut media- ja populaarikulttuuriin kuuluvat välineet.


title: Mediapaniikki

text: Mediapaniikki ei ole kuitenkaan uusi ilmiö, vaikka mediapaniikin käsite on uusi. Antiikin Kreikassa huolestuttiin kirjojen yleistyessä, että kirjoittaminen aiheuttaa huonoa muistia kun kaiken muistettavan voi kirjoittaa ylös.


title: Mediapaniikki

text: Suomessa mediapaniikkia esiintyi 1950-1970-luvuilla sarjakuvien, elokuvien ja television viihteellisen tarjonnan aiheuttamina. Puhuttiin, että ne ovat "vietteleviä" ja "passivoivia".


title: Mediapaniikki

text: Mediapaniikki aiheuttaa usein myös pyrkimyksiä moraaliseen säätelyyn. Median välinettä vastustetaan mediapaniikissa ja on siis luontevaa ohjata vaihtoehtoisen kulttuurin pariin, kuten korostettiin Suomessa 1980-luvulla mediakulttuurin mediapaniikkien yhteydessä.


title: Mediapaniikki

text: Mediapaniikin käsite on noussut esiin tiedotusvälineiden määrän ja käytön räjähtävän kasvun vuoksi.


title: Mediapaniikki

text: 2000-luvulla mediapaniikit ovat tosin yhä enenevissä määrin totuuteen perustuvia ja huoliin on tieteellistä perustelua takana. Tällaisia ovat esimerkiksi internet-riippuvuus, internet-kiusaaminen ja koulussa kännykkähäirintä. Tässä mielessä ei siis ole perusteltua liittää oikeisiin ongelmiin mediapaniikin käsitettä, jonka historiaan kuuluu liioittelu, kärjistäminen ja katteettomien pelkojen lietsonta. Parempi käsite sekä mediapaniikin että moraalipaniikin tilalle voisi olla moraalinen huoli, joka hyväksyy eri näkökulmia eikä syytä mitään tai ketään.


title: Hung in a Bad Place

text: Hung in a Bad Place on brittiläisen rockyhtye Oasiksen kappale, joka on kolmas raita yhtyeen viidennellä studioalbumilla "Heathen Chemistry" (2002). ”Hung in a Bad Place” on Oasiksen ensimmäinen kappale, jonka kirjoitti yhtyeen uusi kitaristi Colin ”Gem” Archer.


title: Hung in a Bad Place

text: Kappale julkaistiin promosinglenä kesällä 2002. Kappaletta ei kuitenkaan julkaistu virallisesti singlenä, eikä se saanut listasijoituksia.


title: Hung in a Bad Place

text:
”Hung in a Bad Place” esitettiin livenä ensimmäisen kerran lokakuussa 2001. Kappaletta soitettiin ainoastaan "Heathen Chemistry Tour" -kiertueen aikana, eikä sillä ollut tilaa Oasiksen myöhemmillä soittolistoilla.
Lähteet:


title: Hannah Rae

text: Hannah Rae on englantilainen näyttelijä. Hänen ensimmäinen elokuvaroolinsa oli vuonna 2016 elokuvassa "City of Tiny Lights". Rae oli roolista ehdolla British Independent Film Awards -gaalassa lupaavimmaksi tulokkaaksi.


title: Unkarin pääministeri

text: Unkarin pääministeri () on Unkarin hallituksenpäämies. Unkarissa pääministerillä on käytännössä tärkeimmät valtaoikeudet ja presidentti on vain seremoniallinen johtaja.


title: Unkarin pääministeri

text: Unkarin hallituksenpäämiehen titteli on unkariksi miniszterelnök, suoraan käännettynä "ministeripresidentti". Kuitenkin, koska "pääministeri" on paljon yleisempi titteli parlamentaarisessa järjestelmässä englanninkielisissä maissa, niin se on käännetty suomeksikin pääministeriksi.


title: Unkarin pääministeri

text:
Vala on seuraava:
Én, ["henkilön nimi"] fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom; ["tehtävän nimi"] tisztségemet a magyar nemzet javára gyakorolom. ["Ja valan vannojan vakaumuksen mukaan"] Isten engem úgy segéljen!


title: Unkarin pääministeri

text: Minä ["henkilön nimi"], vannon olevani uskollinen Unkarille ja sen perustuslaille, kunnioitan ja panen täytäntöön sen oikeudelliset säännöt muille; Käytän tehtävääni ["tehtävän nimi"] Unkarin kansan hyväksi. ["Ja valan vannojan vakaumuksen mukaan"] Jumala auttakoon minua!


title: Caroline Munro

text: Caroline Jane Munro (s. 16. tammikuuta 1949 Windsor, Iso-Britannia) on brittiläinen näyttelijä ja malli, joka tunnetaan erityisesti monista esiintymisistään kauhu-, tieteis- ja toimintaelokuvissa 1970- ja 1980-luvuilla. Munro aloitti uransa mallina 16-vuotiaana ja teki työtä jo 17-vuotiaana mm. "Vogue"-lehdelle sekä töitä televisio- ja printtimainoksissa. Sittemmin muutettuaan Lontooseen hän sai aluksi pieniä elokuvarooleja 1960-luvun lopulla, mutta isoissa tuotannoissa (mm. elokuvassa "Casino Royale" (1967)). Käännekohta näyttelijän uralla tuli, kun Munro oli pienessä sivuroolissa Hammer-tuotantoyhtiön elokuvassa "Draculan kosto" (engl. "Dracula A.D. 1972", 1972). Silloin hän ymmärsi, että tämä ala on se mitä hän haluaa tehdä elämällään.


title: Caroline Munro

text: Munro teki aktiivisimmalla kaudellaan 1970- ja 1980-luvuilla elokuvarooleja varsinkin monissa tunnetuiksi tulleissa ns. slasher-elokuvissa eri puolilla Eurooppaa sekä myös Yhdysvalloissa. 1990-luvulla esiintyi enää kuitenkin vain hyvin harvakseltaan. Hän on sittemmin 2000- ja 2010-luvuilla tehnyt joitakin elokuvarooleja ja edelleen erityisesti kauhuelokuvien lajityypissä.


title: Jaakko Leino

text: Jaakko Leino (s. 1971 Espoo) on suomalainen kielentutkija. Hän on Helsingin yliopiston suomen kielen professori.


title: Jaakko Leino

text: Leino valmistui humanististen tieteiden kandidaatiksi ja filosofian maisteriksi vuonna 1997 sekä filosofian tohtoriksi vuonna 2003 Helsingin yliopistosta. Hän väitteli teoksella "Antaa sen muuttua: suomen kielen permissiivirakenne ja sen kehitys". Hän on toiminut suomen kielen professorina Jyväskylän yliopistossa 2006–2007, Åbo Akademissa 2008–2009 ja Helsingin yliopistossa vuodesta 2011 alkaen.


title: Jaakko Leino

text: Leino on toiminut vuodesta 2015 alkaen suomen kielen lautakunnan puheenjohtajana.


title: Sophie Labelle

text: Sophie Labelle (s. 1987/1988) on kanadalainen sarjakuvapiirtäjä ja transaktivisti, joka tunnetaan vuodesta 2014 lähtien julkaistusta verkkosarjakuvastaan "Assigned Male". Hänen sarjakuviaan on julkaistu myös pienlehtinä. Nykyään Montrealissa asuva Labelle on kotoisin Quebecin provinssin Châteauguaysta.


title: Sophie Labelle

text: Labelle on usein joutunut äärioikeistolaisen alt-right-järjestön ahdistelun ja verkkokiusaamisen kohteeksi, jota on masinoitu muun muassa "Reddit"-sivustolla. Hänelle on esitetty tappouhkauksia ja Labellen kotiosoitetta on leivtetty julkisuteen. Maaliskuussa 2017 Halifaxissa järjestettäväksi suunniteltu sarjakuvakirjan julkaisutilaisuus jouduttiin perumaan kirjakaupan saamien uhkausten vuoksi.


title: Sophie Labelle

text: Vuonna 2017 Labelle vieraili Suomessa Helsingin sarjakuvafestivaaleilla ja Turku Pride -tapahtumassa. Joulukuussa 2017 julkaistiin suomenkielinen versio Labellen värityskirjasta "Lisää omat värisi Sateenkaareen!", jossa on mukana myös suomalaisten sarjakuvataiteilijoiden töitä.


title: Normisjon

text: Normisjon on norjalainen luterilainen sisä- ja ulkolähetysjärjestö, joka toimii Norjan kirkon sisällä. Se perustettiin vuonna 2001 kolmen kristillisen järjestön yhdistyessä.


title: Normisjon

text: Järjestö perustettiin 1. tammikuuta 2001, kun kolme norjalaista kristillistä järjestöä, Det norske lutherske Indremisjonsselskap, Langesundsfjordens Indremisjonsselskap sekä Den norske Santalmisjon yhdistyivät yhdeksi järjestöksi.


title: Normisjon

text: Osasta Normisjonin paikallistoiminnasta käytetään seurakunta -nimitystä, vaikka Normisjon onkin osa Norjan kirkkoa eikä itsenäinen uskonnollinen yhdyskunta. Seurakuntia on noin 30 eri puolilla Norjaa. Lisäksi sillä on noin 1100 aikuisten ja noin 600 lasten ja nuorten ryhmää. Yhteensä toiminnan piirissä on Norjassa noin 70 000 henkeä.


title: Normisjon

text: Normisjonilla on Norjassa useita rukoushuoneita, kolme raamattukoulua, 15 kansanopistoa, kuusi toisen asteen oppilaitosta sekä yksi korkeakoulu, joka toimii Bergenissä, Oslossa ja Kristiansandissa. Järjestöllä on myös 20 leirikeskusta.